c: text/html

text:
Home » Posts tagged with » production
2014 B \ agriculture \ Burera \ increasing \ production \ programs \ season
Burera: Umusaruro w’ubuhinzi bagezeho ngo ntabwo ukwiye gusubira inyuma
Umuyobozi wungirije w’akarere ka Burera ushinzwe ubukungu n’iterambere, Zaraduhaye Joseph, arasaba abaturage bo mu karere ka Burera, cyane cyane abahinzi, guteza imbere ubuhinzi bwabo baharanira ko umusaruro bafite utazasubira inyuma. Zaraduhaye abwira abanyaburera ko kugira ngo barusheho kubona umusaruro mwinshi ari uko baba bafite imbuto nziza kandi bagafumbira imirima yabo. Agira ati “Ubu butaka muzi […]
agriculture \ business \ increasing \ Nyanza \ production \ water melon crop
Nyanza: Ngo “Water Melon” bumvaga ko ziribwa n’abanyabutayu ziratuma bakirigita ifaranga
Urubyiruko rw’abasore n’inkumi 12 bibumbiye muri koperative bise “Twitezimbere rubyiruko” ikorera mu Kagari ka Runga mu murenge wa Rwabicuma mu karere ka Nyanza baravuga ko igihingwa cya “Water Melon” bamwe muri bo bumvaga ko kiribwa n’abanyabutayu none ubu, ubuhinzi bwacyo buri kubahesha amafaranga. Perezida w’iyi koperative Bemeriki Origène avuga ko ubusanzwe uru rubuto rwa Water […]
agriculture \ crops \ Gakenke \ improvement \ increasing \ price \ production \ program \ reduction
Gakenke: Bashobora kutazabona uko bahinga ibigori bitewe n’igihombo barimo guhura nacyo
Abaturage batuye mu karere ka Gakenke baravuga ko batejwe impungenge n’igiciro barimo gutangira ibigori bahinze kuko kirimo gutuma bajya mu gihombo bitewe n’amafumbire baba barakoresheje dore ko nayo baba barayatanzeho amafaranga menshi. kurundi ruhande bemeza ko mu gihe bakomeje gutangira ibigori byabo amafaranga 80 ku kiro batazongera kubihinga kuko batabona ayo bagura amafumbire n’ibindi birimo […]
agriculture \ featured \ materials \ problem \ production \ program \ protection \ resolution \ rusizi
Gikundamvura: Abaturage ntibarabona ubwanikiro bujyanye n’igihe
umurenge wa Gikundamvura ni umurenge uhingwamo ukaneramo ibihingwa by’ubwoko bwinshi bitandukanye dore ko uherereye mu kibaya cya bugarama kizwiho ubuhihinzi bw’umuceri mu Rwanda , usibye umuceri uyu murenge weramo n’ibigori ku bwinshi, baba ababihinga mu buryo bw’ibiterane, baba n’abaturage babyihingira ku giti cyabo, bagahinga n’ibishyimbo byinshi cyane, soya, imbuto n’imboga, ndetse na kawa nk’igihingwa ngengabukungu, […]
advice \ affected \ beans \ Crop protection \ featured \ griculture \ illness \ production
Indwara ya Milidiyu y’ifu ku bishyimbo n’ibindi bihingwa irumbya imyaka ariko ishobora kwirindwa
Mu bihe tugezemo,benshi mu bahinzi b’ibishyimbo baritegura kuzahinga iki gihingwa dore ko twegereje igihe k’imvura nyinshi cy’itumba. Gusa mbere y’uko ubuhinzi butangira ni ngombwa ko abahinzi banamenya uko bahangana n’indwara zimwe na zimwe ku myaka yabo.Indwara ya Milidiyu y’ifu ni indwara ishobora gufata ibishyimbo iyo ibishyimbo bidafashwe neza kandi ikaba yatuma bidatanga umusaruro wari witezwe. […]
agriculture \ Kayonza \ people \ problem \ production \ programs \ terraces \ understanding
Kayonza: Abaturage batuye mu duce twatunganyijwemo amaterase ntibumva kimwe akamaro ka yo
Bamwe mu baturage bo mu karere ka Kayonza batunganyirijwe amaterase y’indinganire baracyafite imyumvire yo kuyarwanya bavuga ko kuva batangiye kuyahingaho nta musaruro bigeze babona, hakaba n’abavuga ko umusaruro wabo wikubye inshuro nyinshi ugereranyije na mbere bataratangira kuyahingaho. Nyirabasinga Anasitaziya wo mu murenge wa Kabare avuga ko mu gutunganya amaterase baranduye imyaka y’abaturage, kandi n’ibyo bayahinzeho […]
agriculture \ bakcyard \ garden \ health \ importance \ kitchen \ production \ programs \ promotion \ Rulindo \ vegetables
Rulindo: Hari uturima tw’igikoni twamezeho ibyatsi.
Gahunda y’akarima k’igikoni, ni gahunda yafashije imiryango myinshi kurwanya ingaruka zikomoka ku mirire mibi,kuko usanga akarima gahinzemo imboga zitandukanye zigafasha abagize umuryango kurya imboga bataziguze wenda banahenzwe kandi bagombye kuba bazihingira. Gusa ariko ngo hari abatita ku karima k’igikoni, aho usanga baheruka kugakorera bakigishwa uburyo kubakwa n’uburyo gahingwaho. Nk’uko bitangazwa na bamwe mu batuye muri […]
agriculture \ bananas \ coffee \ Crop protection \ increasing \ new \ ngororero \ production \ seeds
Ngororero: Ibihingwa by’urutoki, kawa n’Icyayi ngo bigiye gutezwa imbere
Mu nama y’ubuhinzi yabaye ku rwego rw’akarere ka ngororero kuwa 10 Gashyantare 2015, abayitabiriye bafashe ingamba zo guteza imbere ubuhinzi bw’urutoki, kawa n’Icyayi ndetse no kunoza ubundi buhinzi hagamijwe guhinga by’umwuga. Umuyobozi wungirije ushinzwe ubukungu mu karerere ka Ngororero Mazimpaka Emmanuel wari uyoboye iyo nama avuga ko abatuye akarere ka Ngororero bafite amahirwe yo kuba […]
agriculture \ improvement \ increasing \ maiize crops \ production \ program \ RAB \ Rutsiro \ support
Rutsiro: Barishimira umusaruro w’ ibigori babonye.
abaturage batuye mu karere ka Rutsiro bishimira ko babonye umusaruro utandukanye n’uwo mu myaka yashize kuko nta nkongwa yabiciye ibigori. Ibi ngo babikesha abashinzwe ubuhinzi ndetse n’abajyanama mu by’ubuhinzi kuko bababaye hafi babaha imiti yica utwo dukoko twakundaga kwibasira ibigori byabo. Nyiramariza Emilienne atuye mu mudugudu wa Mukebera mu kagali ka Congo-Nil ,mu murenge wa […]
agriculture \ business \ Crop \ development \ factory \ Gisagara \ KODUKWIRU \ maize \ production \ programs \ small
Gisagara: Kigembe barifuza uruganda rusya ibigori
Umurenge wa Kigembe nk’umwe mu miringe ya Gisagara ikunze kweza ibigori, abahatuye barasaba uruganda rubisya kuko barinda gukora urugendo rw’ibirometero 30 kugirango babashe kubona ifu ya kawunga. Abaturage baravuga ko nyuma y’uru rugendo ruvunanye basanga nta nyungu banakuramo kuko iyo bagurishije ifu babahera ku mafaranga 150 ku kiro, kandi baba bagenze cyane kugirango bayishyikire. Nyiraneza […]

robotstxt: allowed

filter: keep


text:
Umubyeyi witwa Uwiragiye Scolastique, utuye mu murenge wa Ruhango mu karere ka Rutsiro avuga ko yihaye intego yo kutazigera asabiriza isabune n’umunyu ku mugabo, iyo ntego ye akaba yarayigezeho abikesheje guhinga, korora ndetse no gutwika amatafari n’amategura. Uwiragiye Scolastique arubatse, akaba afite umugabo, abana batandatu n’umwuzukuru umwe. Avuga ko yabayeho ari […]
Rwanda | Rutsiro : Yiteje imbere abikesheje guhinga, korora no gutwika amatafari n’amategura
Rwanda | Ngororero: Umugore yahembewe ko yaharaniye kwigira
Mutuyimana Anonciata wo mu kagali ka Torero umurenge wa Ngororero mu karere ka Ngororero yahembwe na bagenzi be kubera ukuntu yagaragaje ibikorwa by’indashyikirwa mu kugerageza kwibeshaho adategereje inkunga ziturutse hanze. Nkuko uyu mugore abivuga, mu myaka itatu ibanziriza 2012, Mutuyimana yari mucyiciro cy’abatindi aho yahabwaga ubufasha na Leta, ariko inkunga abonya akazibyaza undi musaruro. Mutuyimana […]
Rwanda | Rutsiro : Afite intego yo kugera ku nka n’inzu ahereye ku rukwavu
Umubyeyi witwa Nyiransabimana Beatrice asanga gutera imbere ahereye kuri bicye bishoboka, akavuga ko icy’ingenzi mu buzima ari ukugira intego. Ibi abihera ku mugambi afite wo kugera ku nka n’inzu mu minsi iri imbere ahereye ku rukwavu yahawe n’abagiraneza nyamara we akabanza kurusuzugura. Nyiransabimana Beatrice, atuye mu kagari ka Mageregere mu mudugudu wa Gitega mu murenge […]
Rwanda | Ruhango: inguzanyo y’amafaranga 300 yatumye ashobora kwiyubakira inzu
Umubyeyi Niyimpaye Epiphany utuye mu murenge wa Byimana mu karere ka Ruhango,yatangiye gukorana n’amatsinga afite amafaranga 300 yagurijwe n’umuntu bituma abasha kwiyubakira inzu y’ibyumba bine. Niyimpaye avuga ko yamenye ubwenge nta se na nyina agira, atishoboye ku buryo yashakaga aho avana amafaranga yo kwiteza imbere ntahabone. Mu mwaka wa 2011 yaje kubwirwa na bagenzi be […]
Rwanda : Yahereye ku biceri 40 none amaze kwiteza imbere
Uyu wahereye ku mafaranga 40 none akaba amaze gutera imbere ni uwitwa Mukandagano Annonciata, umubyeyi utuye mu Murenge wa Huye, ho mu Karere ka Huye. Kuba yariteje imbere, byamuviriyemo guhembwa n’ubuyobozi bw’akarere ka Huye, bwamuhaye icyemezo cy’ishimwe ndetse n’amafaranga 200.000. Hari ku munsi wo gutangiza igihe cy’iminsi 16 yo kurwanya ihohoterwa ryo mu ngo. Mukandagano […]
Rwanda |Kivuruga: Abagore biteza imbere batera imyenda amarangi nticuyuke
Abagore barimo gutera imyenda amarangi. (Photo: N. Leonard) Abagore bo mu Murenge wa Kivuruga mu Karere ka Gakenke bibumbiye mu ishyirahamwe batangiye kwiteza imbere batera imyenda amarangi. Batangaza ko mu gihe indi myenda icuyuka, ngo iyabo ifite umwihariko kuko idashobora gucuyuka. Abo bagore bemeza amafaranga bakura muri ako kazi yunganira abagabo mu kwita kun go […]
Rwanda | Burera: rearing pigs made me successful- Resident
Rearing pigs has been the most important decision I have ever made says Felicita Mukeshamungu a resident of Rugarama sector in Burera district. Owning a piggery has lifted her from great misery of poverty and elevated her social and economic welfare. This exemplary woman started with one pig of which he bought at Rwf20.000, it […]
Rwanda : Igiceri cy’amafaranga ijana cyabafashije guca nyakatsi kuburiri
Abagore bari muri koperative Dusasirane yo mu mudugudu wa Kabeza mu murenge wa Nyamiyaga, Akarere ka Gicumbi,bamaze gufashanya muri byinshi babikesha gutanga umugabane w’amafaranga 100 gusa. Ibi rero babikoze nyuma yo gusobanukirwa neza gahunda za Leta zo kwitabira gukorera hamwe maze bahera ku gikorwa cyo guca nyakatsi yo kuburiri. Aba bagore bibumbiye muri koperative […]
Rwanda | Burera: Korora ingurube byatumye abona amashanyarazi, anarihira abana be amashuri
Mukeshamungu Felicita utuye mu murenge wa Rugarama, mu karere ka Burera atangaza ko kokora ingurube bimufite akamaro kuburyo byatumye yikura mu bukene maze imibereho yo mu rugo ikazamuka. Uyu mugore yoroye ingurube imwe. Avuga ko agitangira gushaka umushinga wo gukora yatekereje korora inka ariko arayibura maze yigira inama yo korora ingurube. Abisobanura muri aya magambo: […]


text:
I shyirahamwe nyarwanda riharanira imibereho myiza y’umuryango ( ARBEF) ryateguriye bamwe mu bagore bo mu mirenge ya Ruganda, Gashari, Rubengera na Gishyita yo mu karere ka Karongi amahugurwa agamije kubongerera ubumenyi ku bijyanye no kuboneza urubyaro, ubumenyi ku bijyanye n’imikoreshereze myiza y’ibitsina, ndetse no kubashishikariza kuganiriza abana babo ibirebana n’ubuzima bw’imyororokere.
Ayo mahugurwa y’iminsi ibiri yasojwe tariki 13/12/2012 akaba yari yatumiwemo abagore bari mu nzego z’abagore n’abajyanama b’ubuzima. Visi perezida wa ARBEF mu ntara y’uburengerazuba akaba ari n’umwe mu bahuguraga, bwana Tugirimana Mathias avuga ko impamvu bahisemo guhugura abo bagore ari ukubera ko iyo umugore ashoboye kuboneza urubyaro, umuryango we ubaho neza ndetse n’igihugu kikahungukira.
Bamwe mu bagore bakurikiranye ayo mahugurwa bavuga ko bungukiyemo byinshi ku bijyanye no kuboneza urubyaro, bakaba bagiye no kuganiriza abana babo ku bijyanye no kwirinda gukora imibonano mpuzabitsina.
Umwe muri bo witwa Mukasakindi Olive ati : “ twabonye ko hari nk’abana bajya bakora imibonano mpuzabitsina mu buryo batabizi, mbese batunguwe, twabonye ko dushobora kubigisha uburyo bashobora kwirinda gukora imibonano mpuzabitsina, kandi tugomba kuganiriza abana bacu ku byerekeye imibonano mpuzabitsina kugira ngo birinde, barinde n’ubuzima bwabo, bityo bazagere ku buzima bw’ejo hazaza”.
Abitabiriye amahugurwa bifuje ko ubutaha bajya bahuguranwa n’abagabo babo kugira ngo basangirire hamwe ubumenyi baba bahawe cyane cyane ku bijyanye n’imibonano mpuzabitsina kuko usanga hari abayikora nabi bitewe no kutagira ubumenyi buhagije ku birebana n’imibonano mpuzabitsina.


text:
Kwigisha indagagaciro nyarwanda bikwiye kujyana n’uburere bwiza ku bana, “S.E MINEDUC”.
Rusizi: Abana bari mu mashuri azakora ibizamini bya Leta bakomeje kwiga bashishikaye.
Posted on May 2, 2014 by admin in Ibikorwa
Muri iki gihe cy’itangira ry’igihembwe cya 2 mu mashuri abanza n’ayisumbuye mu Rwanda, ni igihe usanga abayobozi b’ibigo by’amashuri bashishikariza abana kwiga cyane kuko ari igihembwe kirekire kandi kizingiye mo amasomo menshi abana baba bagomba kubona kugira ngo igihembwe cya gatatu bazabe basa n’abasubiramo amasomo, iby’ingenzi barabirangije.
Ni igihe rero umunyeshuri aba atagomba kurangara cyane cyane uri mu mwaka uzakora ibizamini bya Leta ni ukuvuga mu mwaka wa gatandatu w’amashuri abanza, uwa gatatu n’uwa gatandatu y’ayisumbuye kuko iki gihembwe ari cyo baba bagomba kwiga no gusubiramo byinshi baba bazabazwa muri ibyo bizamini, cyane cyane ko igihembwe cya mbere n’icya gatatu ari bito cyane aho ruzingiye hakaba mu gihembwe cya kabiri.
Mu kureba uko abo bana biga bitegura icyo gihe kitoroshye gisa n’ikikiri kure ubariye ku mezi ariko kandi kikaba hafi ubariye ku kazi gategereje abo banyeshuri,twasuye ibigo bibiri by’amashuri abanza byo mu mirenge ya Kamembe na Gihundwe mu karere ka Rusizi maze tuganira na bo.
Nshimiyimana Erneste, umunyeshuri wiga mu mwaka wa gatandatu w’amashuri abanza mu ishuri ribanza ry’abadiventi (Ecole primaire Adventiste) akaba ari we wanabaye uwa mbere mu gihembwe gishize muri iryo shuri. Kimwe na mugenzi we Nshimiyimana Marie Florence wabaye uwa gatatu akaba n’uwambere mu bakobwa muri iryo shuri risanzwe ari n’irya mbere mu murenge wa Gihundwe mu mashuri agira abana benshi bahabwa amabaruwa abageza mu yisumbuye y’icyitegererezo, bose batubwira inzozi zabo. Bavuga ko ubu biga bashishikaye ku buryo bumva bakurikije imbaraga abarimu babo bakoresha mu kubigisha amasomo ya ngombwa yose, bumva nta kabuza ari amezi abatindiye ngo bereke ababyeyi n’abarezi babo icyo ngo na bo bashoboye nk’abazaba ari ababyeyi n’abarezi b’ejo.
twanasuye ishuri ribanza rya Child Care Academy riri mu murenge wa Kamembe, rikaba ari iry’itorero Méthodiste Libre mu Rwanda naho ubona itangira ry’amashuri ryaragenze neza, kandi abanyeshuri bo mu mwaka wa gatandatu nabo biga bashyizeho umwete, dore ko bo no mu gihe cy’ibiruhuko abana babo babibyaje umusaruro basubiramo amasomo yabo bitanababujije gufasha ababyeyi cyangwa ababarera imirimo yo mu rugo no gusura bagenzi babo nk’uko bo ubwabo babitangaje.
Muri iryo shuri naho twaganiriye n’abana baje mu myanya ya mbere mu gihembwe gishize. Nkunzimana Sabin wabaye uwa mbere, Uwizeye Jean de Dieu wamukurikiye ndetse na Igiraneza Ange wabaye uwa 6 ariko akaza imbere mu bakobwa na bo ngo bafite intego yo gutsinda.
Bavuga ko nk’uko bisanzwe biba mu kigo cyabo na bo bagomba kuzagihesha ishema baba mu bana ba mbere mu mitsindire ku rwego rw’igihugu kandi ngo bazabigeraho nta kabuza, ngo akaba ari nayo mpamvu ubu nta kindi bareba imbere yabo uretse amasomo kandi ngo abo bana bose baganirie bishimira uko ababyeyi babo bakomeje kubaba hafi mu myigire yabo no kubatera imbaraga zo gutegura ibyo bizamini.
Umuyobozi w’ishuri rya Child Care Academy avuga ko ku bufatanye n’abarezi bose barerera muri iryo shuri bagerageza gutegura abana neza bagashima n’uruhare ababyeyi babigira mo ndetse n’itorero Méthodiste Libre mu Rwanda Paruwasi ya Kamembe, agakomeza asaba ko ubwo bufatanye bwarushaho kubaranga muri iki gihembwe cya 2 kugira ngo intego yo gutsinda biyemeje bazayigereho.


text:
Abahagarariye ibigo bitandukanye bifite aho bihuriye n’ishoramari, amabanki, sacco, ndetse n’amakoperative afite mu nshingano zayo imari bahuriye ku cyicaro cy’ akarere kuri uyu munsi tariki ya 22 Gicurasi 2014, mu nama isanzwe ya buri gihembwe mu kureba uko gahunda ya Hanga umurimo yakomeza kunozwa, ndetse n’ iterambere rikagumya kwihuta mu baturage b’akarere.
Umuyobozi w’akarere wungirije ushinzwe iterambere ry’ubukungu, Bahizi Charles, avuga ko iyi gahunda yaje kugira ngo ifashe buri muturage ufite ibitekerezo byiza kubibyaza mo umushinga ushobora kumuteza imbere.
Yagize ati “abaturage bacu bafite ibitekerezo byiza byo kwiteza imbere bakwiye kubibyaza umusaruro bakatugana tukabafasha kunonosora ibyo bitekerezo byabo bakabibyaza umushinga, ababishinzwe basanga ari umushinga ufatika bakamufasha kugira ngo banki basanzwe bakorana imuhe inguzanyo yo gukora umushinga we”.
Yibukije abaturage ko ikigo cya BDF, gitanga ingwate ya 75% ku mushinga mwiza, nyiri umushinga akishakaho 25%, gusa akarere kagafasha ba rwiyemezamirimo bagize imishinga myiza kubahuza n’ibigo by’imari kugira ngo byihute.
Bahizi yasabye abaturage kumenya ko amafaranga bahabwa ari aya leta bakwiye gukoresha amahirwe igihugu cyabahaye bakishyura neza inguzanyo baba bahawe kugira ngo azahabwe abandi, ndetse bakagira imyumvire myiza ko amafaranga bahabwa bagomba kuyakoresha kugira ngo abateze imbere n’igihugu uri rusange.
Kuri Bahizi ngo biba bibabaje kuba wahabwa amafaranga ntuzabashe kuyishyura kandi wari ufite umushinga mwiza, agasaba ko abafite amafaranga bajya bagisha inama aho kugira ngo bigere ku rwego rwo kuba baterezwa cyamunara ingwate batanze.
Tugirimana Valens uhagarariye BDF I Nyamasheke avuga ko bafite intego yo gufasha abaturage gushyira inzozi zabo nziza mu bikorwa abatagira ingwate bakabatangira 75% by’ingwate.
Yagize ati “abantu bagiye mu marushanwa y’imishinga myiza bagatsinda tugasanga nta ngwate turabishingira, ariko kandi tubafasha gusesengura imishinga yabo ku buryo iyo dusanze ifatika tubafasha kubishingira ku ngwate ku kigereranyo cya 75%”.
Tugirimana avuga ko basigaye banatanga inkunga ya 25 ku ijana mu mishanga y’ubworozi n’ubuhinzi akaba ari gahunda bafatanya na Minagri mu rwego rwo kurushaho guteza imbere ubuhinzi mu Rwanda.


text:
Rwanda | Burera: Ubushobozi buke mu nzego z’ibanze butuma hatangwa serivisi itanoze
Abayobozi b’inzego z’ibanze bo mu karere ka Burera bavuga ko baha abaturage serivisi nziza uko bishoboka ngo ariko kuba idatangwa ijana ku ijana ni ukubera impamvu zimwe na zimwe ziterwa n’ubushobozi bukiri buke muri izo nzego.
Ibyo babitangaza mu gihe Ikigo cy’igihugu gishinzwe imiyoborere (RGB: Rwanda Governance Board) gitangaza ko itangwa rya serivisi mu bayobozi bo mu nzego z’ibanze mu Rwanda riri ku kigero cyo hasi.
Bamwe mu bayobozi bo mu nzego z’ibanze mu karere ka Burera twaganiriye n bavuga ko amahugurwa bahabwa abakangurira gutanga serivisi nziza atuma nabo barushaho gushyira mu bikorwa ibyo baba bayakuye mo nk’uko Ndayisaba Egide, umunyamabanga nshingwa bikorwa w’umurenge wa Bungwe, abitangaza.
Agira ati “ mu nzego z’ibanze ntabwo navuga ko imitangire ya serivisi ikiri inyuma ariko ni ukugenda turusha ho…nta byera ngo de ariko ni myiza kandi ni ukurusha ho uko bwije bugacya abantu bagenda biyungura ubwenge n’ibyo baba bakoze nabi bakongera bakabihindura bakabikora neza”.
Mugiraneza Protais, ushinzwe irangamimerere mu murenge wa Kinoni, mu karere ka Burera, avuga ko ikimirijwe imbere ari ukugira ngo umuturage abone serivisi uko abyifuza ariko kuba bidakorwa uko byifuzwa biterwa n’ubushobozi buke bw’inzego z’ibanze.
Agira ati “ …ku rwego rw’umurenge kugira ngo umuturage niba ari mu kagari runaka, niba akeneye serivisi bisaba kugira ngo umwegere umusange aho ari. Kuhamusanga rero bisaba ubushobozi, bisaba inyoroshyangendo (déplacement) ariko ku murenge ibyo ntabwo bihari”.
Akomeza avuga ko indi mbogamizi abayobozi b’inzego z’ibanze mu karere ka Burera bakunda kugira bigatuma serivisi ihabwa abaturage itagenda neza ari uko nta bushobozi bujyanye n’amafaranga buragera mu rwego rw’umurenge. Ikintu cyose umurenge ukenera ugisaba ku karere nk’uko abisobanura.
Agira ati “…buri gihe icyo dusaba cyose, dusaba akarere. Iyo ari ikihutirwa gisaba kuba wakoresha amafaranga kugira ngo ube wakemura ikibazo cy’umuturage, bisaba kubanza wakira ya nkunga yo ku karere…yakugera ho itinze…hari ibidindira, yakugera ho vuba hari ibyo ushobora gukemura…”.
Akomeza avuga ko kuba umurenge ugitega amaso ubuyobozi bw’akarere hari ibintu bimwe na bimwe bigenda bidindira. Ariko ubuyobozi bw’imirenge bugerageza gukora ibishoboka bugatanga serivisi iboneye kuko bizeye ko icyo kibazo kizakemuka mu minsi iri imbere.
Ubushakashatsi bwakozwe n’ikigo cy’igihugu gishinzwe imiyoborere (RGB) bugaragaza ko imitangire ya serivisi muri rusange mu Rwanda iri ku kigero cya 66,21%.
RGB isaba abayobozi bo mu nzego z’ibanze guha abaturage serivisi nziza, babaha ijambo kugira ngo bungurane ibitekerezo kuri gahunda za leta ndetse banakemurira ku gihe ibibazo by’abaturage n’ibindi.


text:
Gakenke: Ntibikwiye ko hategerezwa ko umwaka urangira kugirango umunyeshuri asibizwe
Rushashi: iyo umwana ugikeneye kurerwa abyare biba umutwaro ukomeye
Posted on February 28, 2015 by admin in Imyitwarire
Mu gihe guhera kuri uyu wa 22/Gashyantare mu gihugu hose minisiteri y’uburinganire n’iterambere ry’umuryango yatangizaga ubukangurambaga ku kurwanya gutwita kw’abangavu kuko bigira ingaruka nyinshi kubuzima bwabo n’ubw’umuryango. Tariki 25/2/2015, urubyiruko rw’abahungu n’abakobwa bo mu rwunge rw’amashuri rwa Rwankuba mu murenge wa Rushashi mu karere ka Gakenke basobanuriwe ingaruka bagira iyo batwaye inda batateguye, maze biyemeza […]
Bugesera: Hatashywe ibyumba by’amashuri 12 bisimbura ibyari bishaje
Posted on February 28, 2015 by admin in Umwarimu
Ibyumba 12 by’amashuri nibyo byubatswe ku ikubitiro mu karere ka Bugesera mu mirenge itatu, ariyo Ntarama, Musenyi na Nyamata, yose yo mu karere ka Bugesera. Ibyumba byatashywe kuwa 26/02/2015 byubatswe mu cyiciro cyihariye cyo kubaka ibyumba by’amashuri n’ubwiherero bisimbura ibishaje. Ibyo byumba byateraga impungenge abarezi ndetse n’abayobozi ku bijyanye n’umutekano w’abana kuko ibyo bigiragamo byari […]
Kirehe: Kongera ibyumba by’amashuri bizafasha kongera ireme ry’uburezi
Posted on February 25, 2015 by admin in Ibikorwa
Ni mu muhango wo gutaha ibyumba bishya by’amashuri 19 n’ubwiherero 12 wabaye kuri uyu wa mbere tariki 23/02/2015 mu bigo by’amashuri abanza binyuranye byo mu karere ka Kirehe mu kugabanya ubucucike mu mashuri hagamijwe kongera ireme ry’uburezi. Muzungu Gerald umuyobozi w’akarere ka Kirehe wanayoboye uwo muhango avuga ko bigiye gufasha ireme ry’uburezi abana bakurikira amasomo […]
Nyamasheke: Abanyeshuri biga mu kigo cya Mburabuturo barasabwa guhindura imyitwarire
Posted on February 25, 2015 by admin in Imyitwarire
Nyuma yaho bigaragariye ko abanyeshuri biga mukigo cy’ishuri ryisumbuye rya College official Mburabuturo cyo mu murenge wa Karambi mu karere ka Nyamasheke ko batagitsinda neza kubera imyitwarire ya bamwe mu banyeshuri cyane cyane abakobwa Ubuyobozi bw’irishuri bufatanyije n’ababyeyi barirereramo ndetse n’abana baryigamo bafatiye hamwe ingamba zigamije kureba uko bakumira ibirangaza abanyeshuri aho bemezanyije ko umwana […]
Musanze: Abarezi barasaba imbabazi kubera kutita ku isuku y’abana bakazana amavunja
Posted on January 23, 2015 by admin in Imyitwarire
Abarezi bo mu Karere ka Musanze basabye imbabazi ubuyobozi kubera ko bagaragaraje imbaraga nke mu kwita ku isuku y’abanyeshuri bigisha bikageza aho bamwe bazana amavunja, ngo bafashe ingamba ku buryo bitazongera. “Ba nyakubahwa barezi, imbere yanyu ndangira ngo mbabwire ko natewe ikimwaro mbura aho ndigitira igihe hagaragaraga amavunja mu mashuri yo mu Karere ka Musanze […]
Rulindo: abayobozi b’ibigo by’amashuri barasabwa gushimangira gahunda yo kugaburira abana
Posted on January 21, 2015 by admin in Ibikorwa
Abayobozi mu nzego z’ibanze mu karere ka Rulindo, ngo basanga gahunda yo guha abana ifunguro rya ku manywa ku bigo ari gahunda nziza, kuko ngo bifasha abana baturuka mu miryango ikennye, kubasha kubona ifunguro rya ku manywa kimwe na bagenzi babo. Gusa ariko ngo n’ubwo iyi gahunda yo kugaburira abana ku manywa ku bigo by’amashuri […]
Rutsiro: Abayobozi b’ibigo by’amashuri basabwe kuba hafi y’ibigo bayobora.
Posted on January 21, 2015 by admin in Ibikorwa
Ubwo kuri uyu wa mbere tariki ya 19/01/2015 hateranaga inama y’uburezi mu karere ka Rutsiro mu rwego rwo kurebera hamwe aho uburezi buhagaze mu myaka 3 ishize, basanze budahagaze neza. abayobozi b’ibigo by’amashuri batunzwe agatoki mu guta ibigo, ntibabone umwanya wo gukurikirana abarimu bityo ireme ry’uburezi ntiriboneke. hanifuzwa ko baba hafi yabyo. Umuyobozi w’akarere […]
Nyagatare: Amashuli y’incuke arinda abana kuzerera n’ingeso mbi
Posted on January 16, 2015 by admin in Amasomo
Ababyeyi bo mu murenge wa Tabagwe barakangurirwa kwitabira gushyira abana babo mu mashuli y’incuke yo mu midigudu iwabo kuko uretse kuba atuma abana batangira amashuli asanzwe bafite ubumenyi bw’ibanze ngo abafasha no kugira uburere bwiza. Nyirabapagasi Chantal wo mu mudugudu wa Kabusunzu akagali ka Nyagatoma umurenge wa Tabagwe avuga ko aya mashuli yo mu midugudu […]
Nyamasheke: Hari ibyo Abayobozi b’ibigo by’amashuri n’ubuyobozi bw’akarere batumvikanaho
Posted on December 17, 2014 by admin in Umwarimu
Abayobozi b’ibigo by’amashuri yisumbuye n’ibigo by’amashuri abanza bakomeje kutavuga rumwe ku bijyanye n’impinduka ziherutse kubera mu burezi, aho bamwe bavuga ko batazishimiye , mu gihe ubuyobozi buvuga ko byakozwe mu rwego rwo kuzamura ireme ry’uburezi. Muri uku kwezi k’ukuboza 2014, nibwo abayobozi bose bo mu bigo by’amashuri bamenyeshejwe ko bimuwe aho bakoreraga mu rwego rwo […]
Nyabihu: abatwara inda mu mashuri baragabanutse
Posted on December 10, 2014 by admin in Imyitwarire
Imwe mu zishobora kuba imbogamizi zakoma mu nkokora uburezi bw’umwana w’umukobwa,harimo no guhura n’ikibazo cyo kuba yatwara inda ititeguwe akiga mu mashuri yisumbuye cyangwa abanza. Iki kibazo kikaba gikunze kuboneka hamwe na hamwe mu mashuri mu Rwanda no mu karere ka Nyabihu harimo aho hafashwe ingamba zo kugihashya burundu. Mu karere ka Nyabihu ikibazo cy’abatwara […]


text: Bana b'u Rwanda ndabasuhuje. Mu minsi ishize twumvise ku maradiyo ivuka ry'ishyaka RPR rifite ingabo Inkeragutabara. Mbere yaho, twigeze kumva irindi shyaka RUD-Urunana rifite ingabo Imboneza. N'ubwo Ambasaderi Sezibera byose yabihakanye, twe siko tubibona ino aha. Ndetse turimo kwibonera ubwacu ko ibintu bikomeye kurusha uko twabikekaga. Ayo mashyaka ariho, afite abayoboke mu Rwanda, mu Buganda, no muri Kongo. New Times yakomojeho, ariko ukuri kurushijeho kunuma. Muri make dore ibivugwa hano i Kigali: Inkeragutabara ni izo Umunyiginya Ruzibiza Abdul Yeshuwa, naho Imboneza ni izo Umugogwe Kanyamibwa Felesiyani bene wabo bo mu Rwankeri ya Ruhengeri n'i Nyarurama ya Kigari, bita Aroni. Bombi barakorana. Umwe akaba Umunyiginya wo kwa Ndahiro Cyamatare, undi akaba Umunyabyinshi wo kwa Byinshi. Kanyamibwa akomoka kuri Byinshi wa Bamara wa Yuhi Gahindiro. Ruzibiza agakomoka kuri Ruganzu Ndori (Umunyiginya wa mbere) wa Ndahiro Cyamatare wa Yuhi Gahindiro. Bombi bahuriye kuri Yuhi Gahindiro w'Umusindi. Bose ubwo ni Abasindi, nk'uko Alexis Kagame n'abandi biru n'abashakashatsi babivuze. Abasindi ngo bagamije guhirika Abega(Kagame Pawulo). Ibyo birimo kuvugwa hose mu Rwanda. Niba ataribyo Ambasaderi Sezibera ni anyomoze. Amateka ya Ruzibizwa arazwi neza, ariko Kanyamibwa yakomeje kwihishahisha, tukamumenya ku byo rubanda rwa giseseka izi gusa, ariko akatugora ku bindi bya ngombwa. Kanyamibwa yuzuye amayobera menshi. Kugeza igihe dutembereye muri Kongo, aho se na nyina bahungiye muri 1959, kugeza igihe batahukiye mu Rwanda muri 1967, ariko bakaza biyita abahutu kandi ari Abatutsi b'Abanyabyinshi. Mu by'ukuri ni Abagogwe buzuye iyo bari mu Rwanda, bakaba Abanyamurenge iyo bari muri Kongo. Ushaka kubimenya neza azanyarukire muri Masisi. Bene wabo wa Kanyamibwa baracyahari, baratuye kandi baratunze bitwa Abanyamurenge bo mu bwoko bw'Abanyabyinshi. Kanyamibwa ni anyomoze niba mbeshya. Icyakomeje kutugora kugeza ubu ni ukuntu Kanyamibwa yahunze u Rwanda muri 1990, intambara yo kubohoza igihugu itangiye, ajyanywe n'Abanyamerika mu icuraburindi ubwo yari amaze gufungwa mu byitso hamwe n'inshuti ye Gatera Egide uyu mucuruzi ukomeye ukomoka ku Gisozi, nyuma tukaza kumva abanyamerika bamufashije gushinga OPJDR, igihugu kimaze kubohozwa. Uzabimenya azadufashe. Twumva ngo na afromerika ayifatanije n'abanyamerika, cyangwa se barayimugabiye, ntawamenya. Hari undi munyarwanda mwumva abanyamerika baha ijambo iyo ibintu byakomeye? Twaramwiyumviye kenshi ku byerekeye amarorerwa yakorewe i Newyork ku wa 11 Nzeri 2002, tumwumva mu biriya bya serwakira Gatarina muli Louisiane. Twamubonye kuri televisiyo y'abanyamerika agaragura Ambasaderi Nsenga, abanyamamuru b'abanyamerika bagakoma mu mashyi. Ntatinya kuvuga yihanukiriye kandi yicaye muri Amerika. Uzamenya impamvu n'icyo bihatse azatubwire. KANYAMIBWA AFITE AMAYOBERA MENSHI! Ambasaderi Sezibera rero natubwize ukuri ibyo Abategetsi bazi kuri Kanyamibwa na Ruzibiza n'amashyaka yabo Imboneza n'Inkeragutabara. Twese tuzi ko abasirikare benshi ba FPR basigaye bakorana nabo, cyane cyane Abanyiginya, Abagogwe n'Abanyamurenge, ndetse ku mugaragaro. Iriya terefone Sano yavugiyeho yari iri mu Rwanda, Ambasaderi Sezibera ni areke gusisibiranya. Ndetse bamwe bavuga ko ari imwe mu kirundo umutegetsi ukomeye ntavuze yabatwerereye. Gufunga amaso sibyo bizatuma tubatsinda. Ukuri ni gusohoke, tumenye icyo duharanira n'abo duhanganye nabo. Twumva ngo Abahutu bajya mu Imboneza abatutsi bakajya mu Inkeragutabara ariko bose bakaba bayoborerwa bakanitoreza hamwe. Ambasaderi Sezibera cyangwa se Bwana Ngarambe nibatubwire impamvu ibinyamakuru by'abo bantu aribyo Inzira Ndende n'Ijwi ry'Umucunguzi birimo gusomwa ku mugaragaro mu tubari no mu biro by'abakozi ba Leta, haba i Kigali, cyangwa i Butare, cyangwa ku Gikongoro. Ahandi simpaherutse. Ntabwo turi STUPID twese. Wenda turi abaswa muri politike ariko ntabwo turi injiji. ABATURAGE DUKENEYE UKURI. CYANE CYANE TWEBWE TWARI MU RWANDA MBERE YA 1994. TUZI ICYO TUVUGA, NTIDUSHAKA KWONGERA GUTUNGURWA. Byose ariko si icuraburindi. Igishimishije ni uko maze gusoma ko ngo Munyandekwe bagiye kumuboha. Mugire intabaza. Yari Yeremiya Mugiraneza.


text:
Gukata amafaranga abahinzi b’ikawa byateye inkeke
Minisiteri y’Ubuhinzi n’Ubworozi, irasaba abashinzwe ubuhinzi mu Ntara y’Iburengerazuba kwegera abaturage bakajya babasobanurira impamvu bakatwa amafaranga 10 ku kiro cy’ikawa bagurisha, bakanigishwa ibyiza byo gukoresha ifumbire aho kubabwira ko leta ariyo ibishaka.
Kugeza ubu ikiro cy’ikawa kirimo kugura amafaranga 143, ariko abaturage bagahabwa 133 kubera ko bakatawa amafaranga 10 bakazayahabwamo ifumbire mu ihinga ritaha.
Mu nama yahuje MINAGRI n’abayobozi bo mu karere ka Rusizi n’Intara (...)
Minisiteri y’Ubuhinzi n’Ubworozi, irasaba abashinzwe ubuhinzi mu Ntara y’Iburengerazuba kwegera abaturage bakajya babasobanurira impamvu bakatwa amafaranga 10 ku kiro cy’ikawa bagurisha, bakanigishwa ibyiza byo gukoresha ifumbire aho kubabwira ko leta ariyo ibishaka.
Kugeza ubu ikiro cy’ikawa kirimo kugura amafaranga 143, ariko abaturage bagahabwa 133 kubera ko bakatawa amafaranga 10 bakazayahabwamo ifumbire mu ihinga ritaha.
Mu nama yahuje MINAGRI n’abayobozi bo mu karere ka Rusizi n’Intara y’Iburengerazuba, kuwa 12 Werurwe 2013, byagaragajwe ko abaturage abaturage usanga batazi impamvu bakatwa ayo mafaranga bigateza umwuka mubi.
Minisitiri w’Ubuhinzi n’Ubworozi, Dr.Agnes Kalibata, yasabye abashinzwe ubuhinzi kujya basobanurira abahinzi impamvu bakatwa ayo mafaranga, ndetse byaba ngombwa bakajya bayasinyira, kuko aribwo bagira icyizere ko iyo fumbire bazayibona.
Ikindi cyagarutsweho, ni aho abaturage batitabira gukoresha ifumbire, akenshi bitewe n’abayobozi bategera abahinzi ngo bababwire ibyiza byayo, ahubwo ugasanga babategeka ko Leta ariyo yategetse ko abahinzi bakoresha ifumbire.
Minisitri Dr Kalibata yagize ati “Abahinzi ntibakwiye kubwirwa ko Leta yabategetse gukoresha ifumbire, mwe mushinzwe ubuhinzi mukwiye kubegera mukababwira ibyiza byo gufumbira imyaka yabo kuko ari bwo umusaruro uziyongera.”
Location: Ndamage Building 4th floor
P.O Box: 3477 Kigali- Rwanda
Phones:
+250 788 74 29 08, +250 788 49 69 15, +250 725 94 66 08
Email:
[email protected], [email protected]


text:
Abagabo babiri bagiye kuburana, bageze mu rukiko abacamanza babaza uregwa bati:
- Tanga abagabo bemeza ko umurima uburana ari uwawe !
Na we ati:
- Nta bagabo nabona keretse nintanga abagore kuko mfite batatu !
Nyirambayire mbaragasa,
Ko yagiye kubatizwa,
Mu bashumba b’ i Rubona,
Bamukubita imbarimbari,
Mu mbariro z’ ibibuno,
Imizutu iba iranamye,
Samusure irabibona,
Iti nimumpe mbyurugute,
Nimwanga njye kubarega,
Kwa Rwasimiyagaro!
Abasazi babiri baratemberaga, umwe atoragura akabuye agaterera hejuru karagaruka aragasama, aragapfumbatiza, ni uko abaza mugenzi we, ati:
- Fora aka mfumbatije ni agaki ?
Undi ati:
- Ni akamodoka !
Umusazi wa mbere aba ararakaye, ati:
- Ni uko cyari cyakabonye !
Umugabo yagiye gucumbika ahantu bumwiriyeho asanga muri urwo rugo batetse imyungu, kandi nyir’urugo yarayikundaga cyane!!! Ubwo rero bafata icyemezo cyo kurya bakamwima. Bikingirana mu cyumba batangira kurya, noneho wa mugabo akajya yongorera umugore we ati: “Nyongera imyungu.” Umushyitsi akabyumva akumirwa, gusa abandi ntibari bazi ko abumva. Bamaze kurya bararyama. Mu ijoro baterwa n’abajura nuko wa mushyitsi abyuka vuba afata icumu aritera wa mujura maze arivuga ati: “Nkwice nkwirahire umuhungu wa Nyongerimyungu!”
Ibiragi bibiri byarahuye biraramukanya, kimwe kibwira ikindi kiti:
- Ayasho!
Ikindi kirasubiza kiti:
- Ayashongore!
Kimwe kibaza ikindi kiti:
-Ese uko njuga ni ko ujuga!?
Umukobwa witwaga Dusabe ngo wari wiyiziho ko ari igitangaza yagiye mu misa none ngo padiri avuze ngo “Dusabe….” Mu gihe atarakomeza undi ati:”Karame padi; ese nawe wamenye ko ndi hano!?”
Umugabo umwe yaje kwita umwana we izina ridasanzwe:”Munnyo” . Ubwo rero Munnyo yaje kubatizwa bakora umunsi mukuru, maze se wa Munnyo aterura agira ati:”Bavandimwe nshuti, ibi mubona tubikesha Munnyo; mumfashe tunywere Munnyo, turire Munnyo, dukorere Munnyo umunsi mukuru ukomeye, ariko mbere y’ibyo byose mumfashe dushimire Munnyo.


text:
Kwitegereza inyoni
Kwitegereza inyoni [1]
Kuba U Rwanda ruherereye mu kibaya kigari cya Albertine, rukagira amashyamba menshi hamwe n’imisozi miremire bituma haba ibidukikije bikurura ubukerarugendo. Nubwo ari ruto (hafi 250 kms kuva iburasirazuba – iburengerazuba, kuri 150km kuva amajyaruguru-amajyepfo) rubarirwamo amoko arenga 670 y’inyoni, ukanahasanga kandi nanone inyoni nyinshi ziboneka gusa mu bibaya bya Albertine kurusha ibindi bihugu byose byo hanze uretse Repubulika iharanira Demokarasi ya Kongo.
Ibishanga n’ibiyaga byo muri pariki y’Akagera icumbikiye imisambi y’agahebuzo, kandi ni hamwe mu hantu ishobora kuboneka ku buryo bworoshye. Byongeye kandi, mu kagera uhasanga urwunge rw’amoko menshi y’minyinya n’urufunzo, hamwe n’inyoni zifite mu maso hatukura, iminwa miremire, izifite iminwa y’umweru cyangwa y’umukara zibera mu kiganiro cy’ubucuti; izifite imirizo y’umweru cyangwa igaye, n’izindi nyinshi. Amacumbi ry’Akagera ririmo kuvugururwa, uretse hari n’ayandi yacumbikirwamo mu gihe cyo gusura iyo Pariki. Ni urugendo rw’ingirakamaro gusura inyoni ntoya zifite amashyo yo kuzishyigikira y’inyamabere nini zirimo imvubu, inzovu na twiga.
Mu majyepfo y’iburengerazuba, mu masaha make uvuye mu Kagera, Pariki y’Ishyamba rya Nyungwe ni icyanya kigari cy’Ishyamba ry’isugi, rimwe mu mashyamba magari ya kimeza muri Afurika ryiberamo amoko arenga 300 y’inyoni harimo amoko 27 y’umwihariko w’ako gace.


text:
“Nuko mwirinde uko mwumva.”
(Luka 8:18)
Dushobora gutangira tubaza ikibazo, Bibiliya ni iki mu by'ukuri? Abakristo benshi basubiza ko ari Ijambo Ryera ry'Imana, uburyo bwihariye bwayo bwo kuvugana n'umuntu. Kandi baba bavuze ukuri. Hanyuma dushobora kubaza ikindi kibazo. Niba twizera ko Bibiliya ari Ijambo ry'Imana n'uburyo bwihariye bwo kuvugana n'umuntu, mbese dufata Bibiliya uko ibikwiriye? Mbese twubaha Ibyanditswe n'igihe cyo guteranira gusenga no kwiga iri Ijambo ryavuye ku Mana?
Mbese tumeze nk'uwo Imana yitaho cyangwa ishaka uvugwa muri Yesaya 66:2?
“Uyu ni we nitaho: uwicisha bugufi kandi ufite umutima umenetse, kandi agahindishwa umushitsi n'Ijambo ryanjye.” (NIV) cyangwa nk'uko KJV ibyandika, “ariko uwo nitaho ni umukene n’ufite umutima umenetse, agahindishwa umushitsi n'Ijambo ryanjye.”
Imana ishaka ko abantu bubaha Ijambo ryayo n'umugambi wayo mu kuryiga no kurishyira mu bikorwa. Ibi bivuga kwumva ijwi ry'Imana mu Ijambo ryayo. Imana ni We Mwami utangaza Ijambo rye kandi amateka ya Bibiliya si inkuru zo gucungurwa gusa ahubwo ni n'inkuru zo gutangaza no guhishurwa kuva ku Mana. Ifite uburyo itangaza Ubutumwa bwayo no kubutwoherereza, na twe tubasha kubusoma no kubwakira.
Mbese si ukuri ko rumwe mu mfunguzo z'ubugingo n'ubumwe bwiza ari ukuvugana n'Imana by'ukuri? Kandi kugira ngo kuvugana n'Imana by'ukuri bibeho, hagomba kubaho gutega amatwi by'ukuri. Iyi ni imwe mu mpamvu zituma tugomba kwita cyane ku kwiga Bibiliya, twaba twenyine cyangwa hamwe n'abandi. Ibi si ukuri ku kwiga Bibiliya gusa, ahubwo no mu bugingo bwacu bw'amasengesho no mu buryo bwose bwo gusengera hamwe. Kuki? Kugira ngo tubashe by'ukuri gutegera Imana amatwi mu buryo bwose bwo gusenga, kandi cyane cyane igihe cyo mu Ijambo ry'Imana.
Dukeneye gutegera Imana amatwi nubwo yahisemo gukoresha abantu kugira ngo ivugane na twe. Byaba byiza kuri buri wese muri twe gushyira mu mutima ishimwe rya Pawulo ku bizera riri mu 1 Abatesalonike 2:13: “Icyo dushimira Imana ubudasiba, ni uko ubwo twabahaga Ijambo ry'UbutumwaBwiza, ari ryo Jambo ry'Imana, mutaryemeye nk'aho ari ijambo ry'abantu, ahubwo mwaryemeye nk'Ijambo ry'Imana, nk'uko riri koko, kandi rigakorera no muri mwe.”
Uko bikurikirana ni nk'uku:
Hatabayeho ubu buryo bwo kuvugana, ntihashobora kubaho guhinduka mu by'Umwuka nyakuri mu bugingo bw'umuntu. Kubera ibi, Imana yita cyane ku buryo twumva iyo tuyitegeye amatwi.
Waba warabonye inshuro Bibiliya yibanda ku gitekerezo cyo gutega amatwi? Ni ikintu gisubirwamo kenshi mu buryo bunyuranye. Ibi ntibishobora kubaho nta mpamvu.
(1) Ibango ryihariye “Nimwumve Ijambo ry'Uwiteka” riboneka inshuro 32 muri Bibiliya yitwa NIV na 28 muri Bibiliya yitwa NASB.
(2) Amagambo “nimwumve” cyangwa “mutege amatwi yemwe Bisirayeli” aboneka inshuro 6 muri NIV no muri NASB. “Nimutege amatwi” aboneka inshuro 331 kandi ahenshi muri ibi bice mu buryo bumwe herekeye ku gutegera amatwi Uwiteka. “Nimwumve” riboneka inshuro 347, kandi na none ahenshi muri ho herekeye ku kwumva Ijambo ry'Imana.
(3) Tubona kandi n'inshuro nyinshi amagambo nka “tegera ugutwi,” “umva” cyangwa “itondere” n'andi ameze nk'ayo akoreshwa mu buryo bwo guhamagarira umuntu, kandi cyane cyane abantu b'Imana, gutegera Imana amatwi.
(4) Mu Isezerano Rishya, Umwami atuburira kuzirikana ibyo mwumva (Mariko 4:24) n'uko mwumva (Luka 8:18).
(5) Amagambo “uyu munsi nimwumva ijwi ryayo,” aboneka inshuro eshatu mu Baheburayo n'inshuro imwe mu Isezerano Rya Kera (Abaheburayo 3:7, 15; 4:7; Zaburi 95:7).
(6) Inshuro ndwi mu nzandiko zandikiwe amatorero arindwi yo mu Byahishuwe 2 na 3 dusoma “ufite ugutwi ni yumve ibyo Umwuka abwira amatorero.”
(7) Muri Mariko 4:9 Umwami yarabuye ati, “Ufite amatwi yumve,” no mu murongo wa 23 yaravuze ati, “ufite amatwi yumve.” (NIV)
(8) Ese ntibikomeye ko rimwe mu mazina y'Umwana w'Imana ari ijambo ry'Ikigiriki logos ryerekeye ku buryo bumwe bwo kuvugana n'abantu? Bivuga “disikuru, ijambo, imvugo, uburyo bwo.” Nka Logos, Yesu Kristo ni Ijambo ry'ubugingo ry'Imana ku muntu. Mose yamwanditseho mu Gutegeka 18:15 ati “UWITEKA Imana yawe izabahagurukiriza umuhanuzi umeze nka njye, ukomotse muri mwe, muri bene wanyu: azaba ari we mwumvira.” (NIV)
(9) Ariko none ntihariho umuhamagaro wo gutegera Umwami amatwi twitonze, hari n'imbuzi ku byerekeye kwumva amajwi mabi yo muri iyi si mu bice byinshi mu Masezerano yombi, Irya Kera n'Irishya.
Ikivugwa aha kiroroshye. Imana ifite byinshi byo kutubwira kandi kubera ko izi byose kandi ari Imana isumba byose, kandi kubera ubumuntu bwacu bugufi kimwe no kuba twaraguye, ni ngombwa ko dutega amatwi twitonze. Ariko, nk'abantu baguye, ndetse nk'abantu bari baraguye ariko none bakaba bararokowe, dukunze gushukwa n'ibindi bintu, ndetse n'ibintu byiza.
Dushobora mu buryo bworoshye kuba nka Marita, warangajwe n'ibintu, aho kuba nka Mariya wicaye ku birenge by'Umukiza ngo yumve Ijambo rye (Luka 10:38-42).
Nk'uko bigaragazwa mu mugani w'umubibyi, ubutaka, n'imbuto, dushobora kuba nk'ubutaka burimo amahwa, bwuzuye amahwa n'ibitovu bwerekana ibyo kwita ku by'isi kandi biniga Ijambo ry'Imana kandi bikaritera kutera imbuto mu bugingo bwacu (Mariko 4:18-19).
Ni kuki ukeka ko Imana yaremye umuntu ikamuha amaso abiri n'amatwi abiri, ariko ikamuha umunwa umwe? Iki ubwacyo cyagombye kuba isomo rigizwe n'amagambo igihumbi.
Tegera amatwi aya magambo yo mu Migani 20:12: “Ugutwi kwumva, n'ijisho rireba, byombi byaremwe n'Uwiteka.” Mwari mubizi, mbona ari iby'igiciro kandi bitangaje ko Salomo nta kintu yavuze ku munwa. Na wo ni Imana yawuremye, ariko bisa n'aho Salomo atigeze avuga umunwa. Avuga gusa ibikoresho byo kwakira amabwiriza avuye ku Mwami.
Icy'ukuri ni uko dukunze kwihutira kugaragaza ibiri mu mutima ariko tugatinda gutega amatwi. Yakobo atwibutsa ibi bintu: “Nuko rero, bene Data bakundwa, umuntu wese yihutire kwumva, ariko atinde kuvuga, kandi atinde kurakara” (Yakobo 1:19 NIV).
Hamwe n'ibi mu mutima, twagombye kureba Imigani 18:2, “Umupfapfa ntanezezwa no kujijuka (bizanwa no kwumva), ahubwo anezezwa no kugaragaza ibiri mu mutima we.” Gereranya n'Imigani 22:17-19.
Iri somo rirumvikana: Tugomba gutega amatwi kugira ngo tumenya kwizera Umwami. Kudatega amatwi byerekana ko tumaramaje mu gukurikirana ubugingo mu mbaraga zacu n'ubupfu bwacu.
Uburyo Imana ivugana na twe byagombye kutwigisha ikintu kigaragaza ko twagombye gutega amatwi. None ni gute Imana ivugana na twe, kandi ni kuki tugomba gutega amatwi? Mbese dukeneye gukora iki ngo twitegure gutega amatwi twitonze kandi mu buryo buboneye?
Bibiliya ni urutonde cyangwa umushorera wacu w'uburyo bundi bwose Imana ivugana na twe. Niba tugomba gutegera Imana amatwi no kumenya ijwi ryayo mu bundi buryo ikoresha, tugomba gutegera amatwi Ijambo ryayo, Bibiliya. Birumvikana, Imana itugezaho Ijambo ryayo mu buryo bwinshi: ikoresheje abaryigisha mu buryo busanzwe no mu buryo bwihariye nko mu kugira abantu inama, mu guhugura no gukomeza, mu ndirimbo n'umuziki, mu bitabo, amacaseti, sinema, n'ibindi. Icyakora, uburyo bw'ibanze Imana yahisemo, kandi ubwo ubundi bwose bushingiyeho ubwo Imana ikoresha mu bihe by'itorero, ni itorero ryigenga iyo itorero riteraniye kwumva Ijambo ry'Imana. Ibindi bintu birimo amasengesho, kuririmba, guhimbaza, ameza y'Umwami, ariko ishingiro ni ukwamamaza Ijambo ry'Imana (2 Abatesalonike 2:13; 1 Timoteyo 4:11, 13; 2 Timoteyo 4:1-4).
Umwuka Wera ni umwigisha utura muri twe uwo Data wa twese yohereje akoresheje Umwana We ngo ature muri buri mwizera wo mu Isezerano Rishya nk'uwasizwe n'Imana udasanzwe ngo yigishe kandi atume dusobanukirwa ukuri kwo mu Ijambo ry'Imana kandi ngo ribe mu mitima no mu bugingo by'abizera. Umwe mu mirimo Ye y'ibanze muri iki gihe ni ukutugezaho Ijambo ry'Imana – kano yuzuye y'Ibyanditswe.
Kubera ko izo mpano ari iz’igihe gito, z'ishingiro, zo gukora ibitangaza, ntagitanga guhishurwa kwihariye cyangwa gushya, ahubwo akorera mu Ijambo ari rwo rutonde rwo kwizera no gushyira mu bikorwa.
Kugira ngo dushobore gutegera Imana amatwi, gusobanukirwe ukuri, kuramya Umwami, no guhindurwa n'Ijambo kubwo kwizera Imana, Imana yaduhaye Umwuka Wera. Ni umukozi w'Imana wihariye ufata ibya Kristo akabitwigisha tukabyakira kubwo kubyiga ubwacu cyangwa akoresheje abantu batwigisha Ijambo ry’Imana.
Bibiliya yuzuye ingero z'ukuntu Imana ikoresha abantu ngo itugezeho urukundo rwayo, impuhwe zayo, n'ubuntu bwayo. Ibi biza mu buryo bwinshi: rimwe na rimwe mu buryo bwo gukomeza, rimwe na rimwe mu buryo bw'urugero rwo kwumvira Imana, kandi rimwe na rimwe mu buryo bwo gucyaha. Reba ibi bice bibyerekana:
1 Abatesalonike 5:11; Imigani 27:5-6, 17; Yohana 13:34-45; Malaki 3:16; Abefeso5:19-20; 1 Timoteyo 5:1-2; Abefeso 6:4; Abagalatiya 6:1-3; 1 Petero 3:1-2, 7).
Intego yacu y'ibanze muri iyi nyigisho ngufi yerekeye uko Imana Ivugana na twe mu Ijambo no mu Mwuka Wera cyane cyane ku byerekeye ibihe byacu byo gusengera hamwe.
Mbese ibi bivuga iki mu buryo dutegera Imana amatwi? Nk'uko byavuzwe mbere, gutegera Imana amatwi birimo Ijambo ry'Imana n'Umwuka bikorera hamwe mu bwenge no mu mutima by umwizera. N'igihe Imana Ikoresha abantu n'ibitugeraho, tugomba kureba iteka icyo Imana itubwirira mu Ijambo ryayo ritagira amakemwa.
Imana ntivuguruza Ijambo ryayo. Tugomba kwiga gusuzuma ikintu mu mucyo w'Ibyanditswe Byera. Byongeye, ibi bivuga ko tugomba kwemera ko kubera ko Umwuka avuganira na twe mu Ijambo ry'Imana, dukeneye kwiga Ijambo ry'Imana turi twenyine cyangwa turi hamwe n'abandi akenshi uko bishoboka kose.
Ariko gutegera Imana amatwi na none bivuga ikindi kintu. Gutegera Imana amatwi - gushaka by'ukuri ibyo ishaka kuvuga – bisaba kwitegura mu by'Umwuka no kugira uruhare rugaragara ku ruhande rw'umwizera. Kugira ngo umuntu ategere Imana amatwi, agomba kuba yiteguye gutega amatwi. Gutegera Umwami amatwi ni iby'Umwuka.
Ariko uburyo bwose bwo kwiga burimo kwitegura no kugira uruhare. Kubera ibi, Imana yita cyane ku buryo dutega amatwi no gusenga. Yita ku myifatire yo mu ntekerezo zacu n'iyo mu buryo bw'Umwuka iyo dusengera hamwe cyangwa twicaye twenyine twiga Bibiliya.
Ingorane ni uko dushobora kujya mu by'idini tukibeshya ubwacu nk'uko Yakobo atuburira muri Yakobo 1. Dushobora gusa n'abari mu itorero tukikiririza Imana mu mibereho y'inyuma ariko imbere mu buryo bw'Umwuka twibereye ahandi. Ingaruka ni uko tutegera Imana ngo twumve ijwi ryayo kuko twayikuyeho imitima yacu. Twahindutse abapfa gutega amatwi gusa kuko tutiteguye mu buryo bw'umubiri, ibitekerezo, no mu buryo bw'Umwuka kwumva Ijambo ry'Uwiteka.
Guterana n'abandi mu itorero ni kimwe mu bigize gahunda yacu yo gukurikirana ubugingo mu buryo bwacu. Duteranira mu Itorero atari ukugira ngo duhure n'Imana cyangwa ngo twumve kugira ngo tumenye, dukunde, kandi tumukorere, ahubwo ni ukugira ngo twumve tumerewe neza, kugira ibyo tubona, ngo twumve indirimbo nziza, ngo twumve umuvugabutumwa uzi kwigisha, tubone abantu cyangwa kwiyereka abantu. Duteranira mu itorero ngo twumve tumerewe neza kandi kugira ngo ahari dukundwe n'Imana. Muri ubu buryo, ibyo dukora mu idini ni nk’uburyo bw'ubwishingizi - dutekereza ko ari ukwirinda. Ariko tuba dupfuye niba dutekereza dutyo kubera ko ibitekerezo nk'ibyo bitajyana n'ibyo Imana itubwira mu Ijambo ryayo (Soma witonze Umubwiriza 5:12; Yesaya 29:1, 13; Ezekiyeli 33:30-32).
Bityo, ikibazo cy'ingenzi ni iki: Twakora iki ngo dutegure imitima ku buryo twabasha kwumva Uwiteka ashaka kuvugana na twe, ni ukuvuga, gusobanukirwa ubutumwa no gusubizanya ukwizera no kwumvira ubutumwa bwaba bunyuze mu ndirimbo, cyangwa ubuhamya, cyangwa mu kwigishwa Ijambo ry’Imana.
Nk'uko byavuzwe mbere, uburyo Imana ivuganira na twe mu Ijambo ryayo bibamo iteka umurimo wo kwigisha/kwemeza w'Umwuka Wera w’Imana. Ibi bigaragarira mu bice byinshi ariko turabisobanura twifashishije Abefeso 3:16-19 n’1 Abakorinto 2:9-3:3.
Kuba Imana itugezaho Ijambo ryayo mu murimo w'Umwuka bivuga ko tugomba kuba mu bumwe bwiza n'Umwigisha wo mu ijuru uba muri twe. Ubu ni ubumwe, kwizera ko ariho, twishingikiriza kuri We ngo dusobanukirwe Ijambo ry'Imana (gusobanukirwa no gushyira mu bikorwa).
Ariko nk'uko tubona mu 1 Abakorinto 3, abizera ba kamere, abadacyaha icyaha mu bugingo bwabo, ntibashobora kandi ntibategera cyangwa ngo bumve Ubutumwa bw'Imana. Abizera ba kamere nta cyo bakunda kandi ntibashobora gusobanukirwa no gusubiza ku buntu by'Imana bameze batyo.
Ni kuki bimeze bityo? Ni ukubera ko icyaha kizwi mu bugingo, ibintu nko kwifata nabi (kwifuza, ishyari, kwangana, kwiyemera, kutizera, kwikunda), uburyo bwo kwirinda, kutita ku Mana, kwita ku bindi, n'ubundi buryo bw'ibyaha buteza Umwuka agahinda (Abefeso 4:30) kandi nta gushidikanya bizimya umurimo We nko kwigisha no gutuma ibintu bya Kristo biba ukuri (1 Abatesalonike 5:19). Umurimo We ureka kuba uwo kuyobora no kwigisha ukaba uwo kwemeza. Umwami Yesu yabivuze muri aya magambo muri Mariko 4:19, “Maze amaganya y'iyi si, n'ibihendo by'ubutunzi, n'irari ryo kwifuza ibindi, iyo bibinjiye mu mitima, biniga iryo Jambo.”
Marita aduha urugero ruzwi na bose kuri ibi. Nubwo yari imbere y'Umwami Yesu, Marita (aho atandukaniye na Mariya) ntiyategeye amatwi ibyo Umukiza yarimo avuga kubera ko yari arangajwe kandi yatwawe n'ibindi (Luka 10:38-41).
Urundi rugero rushobora kubonwa mu bigishwa igihe Umwami yahazaga abantu 5.000 (Mariko 6:30-52). Bananiwe gutegera amatwi ibyo Umwami yarimo abigisha kubw'ibyabaye uwo munsi kubera ko bari bibereye mu bindi, nk'ibyo kumenya umukuru muri bo. Ingaruka iboneka mu kubacyaha kw'Umwami mu murongo wa 52, “Kuko batari basobanukiwe n'iby’Umwuka, kandi imitima yabo yari ikinangiwe.”
Hakeneye kubaho umutima ufungukiye kwisuzuma kubwo kubona impamvu y'ibyo dukora, isoko y'ibyo twizera cyangwa ibintu twishingikirizaho kubw'umutekano wacu, ni ukuvuga, uko ubugingo bwacu buri. Ibi bigomba gukorwa mbere yo kwiga wenyine cyangwa iteraniro ry'amasangesho kugira ngo dutegurire imitima yacu kwumva Imana. Kandi bigomba kuba kurwanya ibindi bintu (cyangwa ibitekerezo) biturangaza cyangwa bikatubuza gutega amatwi igihe twiga cyangwa dusenga, cyangwa mu materaniro yo gusenga (Zaburi 119:18; 139:23-24; 1 Abakorinto 11:28 n'ikurikira).
Akenshi ibi ntibikorwa. Abantu bagera ku rusengero bihuta kandi barakaye kubera ibyabaye imuhira cyangwa mu nzira bajya ku rusengero. Abantu usanga baganira n'inshuti hanyuma bakicara ntibigere batekereza ko bakeneye kwita ku by'Umwuka no kumenya neza ko bayoborwa n'Umwuka.
Intego yo kwisuzuma no kwiyerekana uko turi ni nziza ku guhamya Imana n'umutima wihana. Mu gihe abantu badashobora kubona imitima yacu, Imana Yo irabishobora kandi yanga gusenga kutari mu Mwuka no mu kuri, aho imitima iba yamukuweho (Yesaya 29:13).
Ku byerekeye kwatura, tuvuga ibyo kwatura bijya mu mizi y'icyaha mu bugingo bwacu, cyane cyane kutava ku izima kwacu mu kwiyoborera ubugingo bwacu n'uburyo bwacu ngo tugire amahoro, umutekano, n'agaciro (Yeremiya 2:13; 17:5; Zaburi 66:18; Imigani 28:13-14; 1 Yohana 1:9; Zaburi 51:5 n'ikurikira; Yakobo 4:6-10).
Ibice bya Yakobo 1:19-25 na 1 Petero 2:12 bitwigisha ko mbere y'uko habaho igisubizo gikwiriye ku Ijambo ry'Imana kigeza ku gukizwa kw’ukuri mu buryo bw'Umwuka kubwo kwizera gukora, igisubizo aho twihutira gutegera amatwi, kwakira, no gusonzera amata y’Umwuka adafunguye yo mu Ijambo ry'Imana nk’impinja zivutse, tugomba kwanga icyaha. Muri Yakobo 1:23, “kwakira Ijambo rigaterwa muri twe” bishingiye ku “kwiyambura imyanda yose...” Muri 1 Petero 2:2, itegeko ryo “kwifuza amata y'Ijambo ry'Imana” bishingiye ku “kwiyambura igomwa ryose n'uburiganya bwose...”
Ducyaha icyaha dute? Mu kwisuzuma ubwacu no kwatura icyaha. Ni bwo tuzabasha gutegera amatwi Ijambo ry'Imana no kwishingikiriza ku Mwuka Wera ngo adukize icyaha.
Muri ibi bihe byacu bya televiziyo twabaye abapfa gutegera amatwi ibyo twumva. Grand Howard agira ati: Twahindutse abanebwe mu bitekerezo. Twibagiwe gutekereza maze twigira mu byo gutega amatwi. Gutega amatwi bigaragara bivuga kwibanda ku kintu, gushaka, kugenzura, kubaza ibibazo, gutekereza, kugira uruhare, gusubiza no gushyira mu bikorwa.
“Imana ntishaka indorerezi zigira intungane, zipfa gutega amatwi zitita ku byo zumva. Ishaka abatega amatwi mu buryo bugaragara. Ntabwo turi nk'amaradiyo yivugisha, akishakira ibihugu, maze agategereza. Gutega amatwi kugaragara kuvugwa kenshi mu Byanditswe.”236
Reba igice gikurikira:
Yakobo 1:22-27 Ariko rero mujye mukora iby'iryo Jambo, atari ugupfa kuryumva gusa, mwishuka; kuko uwumva ijambo gusa, ntakore ibyaryo, ameze nk'umuntu urebeye mu maso he mu ndorerwamo. Amaze kwireba, akagenda, uwo mwanya akiyibagirwa uko asa. Ariko uwitegereza mu mategeko atunganye rwose atera umudendezo, agakomeza kugira umwete wayo, atari uwumva gusa akibagirwa, ahubwo ari uyumvira, ni we uzahabwa umugisha mu byo akora. Umuntu niyibwira ko ari umunyadini, ntagenge ururimi rwe, ahubwo akishuka mu mutima, idini ry'uwo muntu riba ripfuye ubusa. Idini ritunganye kandi ritanduye imbere y'Imana Data wa twese ni iri: ni ugusura imfubyi n'abapfakazi mu mibabaro yabo, no kwirinda kutanduzwa n'iby'isi.”
Amaze kudushishikariza kwanga ibyaha ngo tubone kwakira (kwumva) Ijambo ry'Imana by'ukuri, Yakobo atuburira ku by'itandukaniro riri hagati yo gutega amatwi byo hejuru no kuyatega by'ukuri. Aratuburira ku byo kurwanya gutega amatwi utiteguye, utita ku byo wumva kandi utabigiramo uruhare. Yakobo aratwigisha ko dukeneye gutega amatwi ngo bidufashe gusobanukirwa no gusubiza ku Ijambo ry'Imana kugira ngo ukuri kwaryo kugere ku mutima maze ngo utangire guhinduka - atari kubw'imbaraga zacu, ahubwo kubw'imbaraga z'Umwuka w'Imana utura muri twe kubwo kwizera. Gereranya na 1 Abakotinto 2:15.
Amagambo “uwitegereza” mu murongo wa 25 ni irindi jambo rivuga kureba ritandukanye n'iryakoreshejwe mbere muri iki gice (imirongo ya 23-24). Iri ni ijambo ry'Ikigiriki parakupto ryerekeye ku kwibanda ku byo umuntu areba. Parakupto rivuga “kwunama kugira ngo witegereze neza.” Rikoreshwa muri Yohana 20:5 na 11 ku byo gusuzuma imva yarimo ubusa byakozwe n'abigishwa, no muri 1 Petero 1:12 aho abamalayika bagira amatsiko yo kwiga iby'Umukiza n'umurimo We. Bityo parakupto ryerekana kugira amatsiko, kwita ku kintu, no kugenzura neza.
Muri 1 Timoteyo 4 Pawulo yabwiye Timoteyo “kwibabaza” no “gutwarwa” n'ibyo bintu, byerekeye ku mategeko ya mbere yerekeye umurimo we mu kwigisha, kuba urugero rw'imico nk'iya Kristo, no gukoresha impano ze (4:11-14). Ntawe ubasha “kubabazwa” no “gutwarwa”ngo akomeze gutega amatwi atita ku byo yumva. “Kwibabaza” ni ijambo ry'Ikigiriki melatao rivuga “gutegura, gutekereza, gutegera amatwi witonze.” Ijambo “gutwarwa” ririmo igitekerezo cyo “gutwikirwa wese, gutwarwa wese,” “kubyitangira wese.”
Ariko reba umurongo ukurikiraho: “Ibyo ujye ubizirikana.” Kwiga Bibiliya cyangwa kwumva Ijambo ry'Imana bigomba kwerekeza ku kurishyira mu bikorwa no kugira ubugingo buhinduwe duhereye imbere muri twe.
Gutegera Imana amatwi tutita ku byo twumva, kutabigiramo uruhare ntibikwiriye kandi bivugwa n'Imana ko ari idini ritagira umumaro. Abizera bagomba iteka kuba maso, kugenzura ubusobanuro no kubushyira mu bikorwa. Gutega amatwi gufite ubunebwe, kutari ukw'umutima wose ntabwo Imana ikwemera nta n'ubwo gushobora kugeza ku gukizwa mu by'Umwuka. Mu buryo tubishyira mu bikorwa ibi birimo iki?
Ibi bivuga iki mu buryo ntegera Imana amatwi? Iyo nsoma kandi nkiga Ijambo ry'Imana, ngomba gushyira ibindi byose ku ruhande nkibanda ku byo imbwira. Ngomba kuyikurikira byuzuye. Ngomba gukora ibi mu buryo buhoraho, kuko ari bwo buryo bwonyine nshobora guteza imbere ubumenyi bwanjye mu gutega amatwi. Nagombye kubikorera ahantu hatagira ibirangaza. Nagombye gusoma no gutekereza mvuga nkandika nkabaza ibibazo, kuko ibi ari ibintu bintera gutega amatwi nita ku byo numva.
Nagombye kwitegereza neza uwo Imana irimo imbwira, icyo ivuga n'impamvu ikivuga. Nagombye gusobanura mu buryo nyabwo icyo ivuga ko ngomba gushyira mu bikorwa uko kuri ubwanjye mu bugingo bwanjye.237
Mu kurangiza, kunogereza ukwitegura kwacu, hari ibindi bintu bibiri dukeneye ngo tubashe gutega amatwi twitonze:
Ubupfura bw'ab'i Borea bwari bwaramamaye bwerekeye ko Abayuda b'i Borea (aho batandukaniye n'Abayuda b'i Tesalonike) bemeraga kwigishwa kandi bafungutse n'ubwo batapfaga kwemera ibibonetse byose. Bategaga amatwi bitonze nk'abagira uruhare rugaragara, ariko basuzumaga inyigisho za Pawulo bakazigereranya n'Ibyanditswe by'ifatiro ry'ukuri – iyi ni imyifatire iboneye kandi ya Bibiliya iteka ryose. Ni koko ryari Ijambo ry'Imana. Bashyiraga ku ruhande ibyo bibwira kugira ngo Ijambo ry'Imana ryivugire ubwaryo. Ingaruka ni uko abantu benshi bizeye Umukiza.
Mugihe tujya mu itorero, Imana ishaka ko tuba nk'ab'i Borea – bategaga amatwi mu buryo bwiza kandi bakemera kwigishwa - kandi nk'abagira uruhare muri Bibiliya bashakaga mu Byanditswe kugira ngo barebe ko ibyo bintu ari ko biri.
Mariko7:7-13 havuga ingorane z'ibyo tuba twisanganiwe n'iby'uko tuba twararezwe byaba iby'idini cyangwa iby'isi tuzana mu itorero no mu myifatire yacu. Iki gice cyerekana uko imibereho yacu, imigenzo, ibyo duhura na byo, n'ibyo twisanganiwe, n'ibindi, bishobora guhindura ubusa imbaraga n'ukuri kw'Ijambo ry'Imana mu bugingo bwacu.
Muri 2 Timoteyo 3:15 higisha na none umumaro wo kugira uruhare mu magambo “kugira umwete” cyangwa “kwiga” (KJV). Ariko kuri ibyo ryongeraho umumaro wo gushyira mu bikorwa amahame y' ingenzi yo kwiga Bibiliya bityo tukaba dutegera Imana amatwi atari ibitekerezo by'umuntu akenshi biba bishingiye ku migenzo y'umuntu cyangwa ibyo umuntu yahuye na byo, harimo n'ibyacu (reba 2 Petero:17-21). Dukeneye kuvuga ukuri muri HERMENEUTICS (mu gusobanura Bibiliya) kugira ngo twumve by'ukuri icyo Imana ivuga.
Ni kuki intumwa yavuze ibi? Kubera ko Timoteyo yari akikijwe n'abigisha b'ibinyoma batagiraga umwete cyangwa ngo bafate Ijambo ry'Imana uko bikwiye. Ibi byerekeza ku kwumva ijwi ry'umuntu atari iry'Imana. Iyo dukoresheje uburyo bubi bwo kwiga Bibiliya n'uburyo bubi bwo gutega amatwi, dushobora gusanga twumva ijwi ry'umuntu aho kuba iry'Imana. Nta mwanya muri gahunda y'Imana wo gutega amatwi n'ubunebwe, gutega amatwi tutita ku byo twumva, cyangwa gutega amatwi tudakurikira.
Muri Luka 22:7-14, dusanga ko Umwami yohereje Petero na Yohana ngo bajye gutegura ibyo kurya bya Pasika kugira ngo babashe kuyizihiza nk'uko ubusobanuro n'umumaro byayo biri. Ijambo “kwitegura” rikoreshwa inshuro eshatu muri iyi mirongo (imirongo ya 9, 12, 13). Umwami yabonye ko buri kintu gikenewe gitegurwa kugira ngo yubahirize Pasika ari kumwe n'abigishwa be.
Gutegera Imana amatwi by'ukuri birimo gutegura umubiri n'umwuka. Ni ukuri ko hatariho kwitegura mu by'umwuka, kwitegura mu by'umubiri bitugeza kuri bike. Ariko dukunze kutabona ko ari ngombwa gutegura umubiri ngo dutegere amatwi Ijambo ry'Imana. Gutegura umubiri byagombye kubonwa nk'igice mu gutegura umwuka gukenewe ngo dutegere Imana amatwi.
Intego ni uko gutegera Imana amatwi atari ikintu cyoroshye. Iyo tutiteguye gutega amatwi ngo tubashe gusubiza n'imitima, dukwiriye kubyemera, tubadukinisha itorero kandi dukura imitima yacu ku Mwami. Ibyo dukora bitegetswe n'idini bihinduka ibitagira umumaro n’ibyo kwishuka (Yakobo 1:22).
236 Grant Howard, The Trauma of Transparency, Multnomah Press, Portland, 1979, p. 91.
237 Howard, p. 92.


text:
Nyuma y’igihe kirekire aborozi n’abacuruzi b’amata cyane cyane abayajyana mu gihugu cy’abaturanyi cya Repubulika iharanira Demokarasi ya Kongo bagaragaza ko bifuza ko mu karere ka Rusizi haboneka ikusanyirizo ry’amata kugira ngo hajye hacuruzwa amata koko yujuje ubuziranenge, icyifuzo cyabo kimaze kubona igisubizo.
Ubu mu murenge wa Giheke, mu karere ka Rusizi huzuye ikusanyirizo rijyanye n’igihe tugezemo, ngo rikaba ari kimwe mu bisubizo by’iterambere muri utu turere twa Rusizi na nyamasheke, kuko ubu ngo amata yacuruzwaga mu kajagali hirya no hino, bigatuma hatamenyekana n’ingano nyayo y’amata aboneka muri utu turere twombi, ibyo byose bikaba bigiye gutuma hafatwa igenamigambi rihamye rigendanye n’iby’amata muri utu turere.
Mu banejejwe cyane n’iri kusanyarizo harimo n’ aborozi bo muri utu turere cyane cyane abo mu murenge wa Giheke ryubatsemo.
Mu kiganiro twagiranye , batangaje ko bishimira ko umusaruro w’amata wongererewe agaciro mu gihe mbere bahendwaga n’abacuruzi bayabaguriraga ku mafaranga make bayajyana mu mujyi wa Bukavu muri RDC. Cyakora abagize koperative y’aborozi b’inka muri uyu murenge barasaba ko inzego zose zabafasha mu gukumira abakomeza kunyuza aya mata hanze y’ikusanyirizo kuko bituma ritabona ayo ryakira, bikaba byatuma intego yaryo itagerwaho neza. Abo borozi bavuga ko ubwo babonye ikaragiro hafi yabo bari barifuje kera, ubu bagiye gushaka uko inka zabo bazifata neza mu buryo bwongera umukamo, bakaba babona iyi ari imbarautso yo gukora ku ifaranga no kugera ku bukire mu buryo bufatika.
Ushinzwe ubworozi muri uyu murenge Niyonasenze Féline yavuze ko umusaruro uhagije w’ayo mata utazabura keretse nihadafatwa ingamba zikomeye zo gukumira amata yambuka ajyanwa muri RDC atabanje gucishwa muri iri kusanyirizo, ngo na ho ubundi izo ngamba nizifatwa bizagenda neza.
Kamuzinzi Eric ushinzwe imibereho myiza y’abaturage mu murenge wa Giheke, we yatangae ko kugira ngo iryo kusanyirizo rizatange umusaruro ryitezweho hakwiye kubaho ubufatanye bw’inzego zose amata yajyanwaga hirya no hino yose akabanza kuhanyunzwa agatunganywa neza mbere yo kujyanwa ku isoko.
Amakuru dukesha Niyonsaba Oscar,ushinzwe ubworozi mu karere ka Rusizi avuga ko iri kusanyirizo ryubatswe n’Akarere ka Rusizi muri Mata 2012, ku nkunga y’igihugu cy’ubuholandi biciye mu mushinga wabo witwa BOTHAR, unaha bamwe mu baturage bo mu mirenge ya Giheke na Nyakarenzo yo mu karere ka Rusizi inka za kijyambere borora, biciye mu kigo cy’igihugu gishinzwe ubuhinzi n’ubworozi RAB, rikazuzura neza hamwe n’ibikoresho byose rizakenera bitwaye miliyoni 340 z’amafaraga y’uRwanda , kandi rikazajya ryakira Litilo 10.000 ku munsi.
Iri kusanyirizo ngo ni igisubizo ku baturage b’utu turere twombi kuko rizaha akazi abatari bacye, kandi umusaruro w’amata ukaba ugiye kubona isoko ryizewe, wujuje n’ubuziranenge, abaturage bakazajya banywa amata meza kandi asukuye, dore ko nta rindi kusanyirizo ry’amata riboneka muri utu turere twa nyamasheke na rusizi.


text:
A bategerugori bagera kuri 300 bo mu karere ka Gisagara bamaze guhabwa amahugurwa na RDB ku kwihangira umurimo no kunoza imikorere, baratangaza ko bamaze gusobanukirwa na byinshi muri gahunda z’imikorere no guhanga umurimo ndetse bakaba batakinafite ubwoba bwo kwegera za Sacco zishobora kubaguriza amafaranga bagakora imishinga iciriritse. Bavuga ko biyemeje guhindura imikorere bakajya batanga serivisi nziza mu byo bakora.
Abategarugori bahuguwe n’ikigo cy’igihugu gishinzwe iterambere RDB, nyuma yo guhabwa impamyabumenyi zabo uyu munsi, baravuga ko inyigisho bahawe zabagiriye akamaro cyane kuko bamaze kumva imikorere ishobora kubateza imbere ndetse bakaba baniteguye gushyira mu bikorwa ubwo bumenyi bahawe buzabafasha guhindura imikorere no kwihangira imirimo kubatari bafite ibyo bakora bibabyarira inyungu.
Nzamurambaho Gaudence ni umutegarugori mu bahawe aya mahugurwa, mu buzima busanzwe akaba akora akazi ko gucuruza umusururu, avuga ko yigiyemo byinshi bizamufasha mu bucuruzi bwe, ubu akaba agiye kujya yita ku bakiriya be akabakira neza ndetse akanarushaho kugira isuku aho akorera. Ikindi ngo yamenye n’agaciro ko kwizigamira.
Uhagarariye inama y’igihugu y’abagore mu karere ka Gisagara Gasengayire Clemence nawe avuga ko yizeye neza ko aya mahugurwa bahawe agiye kubafasha no kubahindura cyane ko ajya kuyabasabira ari uko yabonaga imikorere yabo itameze neza, ariko kuva aho bahuguriwe bakaba nawe ngo bamwizeza ko bagiye guhindura imikorere kuko bumvise uko bakwiye gukora.
Aba bategarugori ariko n’ubwo bahabwa inyigisho nynshi, ngo ntacyo bahitirwamo gukora cyihariye n’ababahugura, ahubwo icyo babasaba ni uko ibyo bahitamo gukora kandi bumva bibonamo banabashije babikora neza uko bigomba kugirango bibashe kubagirira akamaro, ariko cyane cyane ibikorwa bishobora guha akazi n’abandi banyarwanda babikeneye.
Rwabukayire Augustin umukozi wa RDB aragira ati “Nta mupaka tugira, ntabwo tubasab gukora ibi ngo bareke ibi, ahubwo tubahugura ku kunononsora ibyo barimo bahisemo kandi bashoboye, tukabaha ubumenyi ku bintu byinshi bitandukanye bijyanye ku kugana amabanki, uhanga imirimo no kumenya gutanga serivisi nziza, gusa tukabashishikariza kwitabira ibikorwa byaha n’abandi akazi”.
Aba bategarugori bahuguwe ikindi bazakora ngo ni uguhugura abandi bagiye basigara ku misozi iwabo, nabo bakabafasha kumva no gusobanukirwa n’imikorere ifite intego.


text:
Ku cyumweru tariki 26.1.2014, Umuhanzi Makanyaga Abdul arataramira abakunzi b’ibihangano bye ndetse n’abafana ba Fantastic Restaurant.
Mu kiganiro na Makanyaga atangaza ko yiteguye gushimisha abazitabira icyo gitaramo dore ko n’indirimbo ze zikunzwe cyane n’abatari bake, yaba abakuze ndetse n’abakiri bato kuko inyinshi yagiye azisubiramo zigashyirwa mu njyana nshya.
Zimwe mu ndirimbo za Makanyaga azaririmba kuri uwo munsi harimo nka Rubanda, Ngwino Mukunzi, Mukamurenzi n’izindi. Muri iki gitaramo kandi hazaba hari na Karaoke.
Kwinjira muri iki gitaramo cya Makanyaga Abdul kizatangira ku isaha ya saa moya z’ijoro ni nk’ubuntu kuko ari ukugura icyo kunywa gusa ubundi ukinjira.


text:
Umuryango Tuvuge Twiyubaka ufite icyicaro mu karere ka Nyamagabe uravuga ko wahisemo gufasha abana b’abakobwa gutangira imishinga yo kwiteza imbere nyuma yo kubona ko abashuka abana b’abakobwa bamenyerewe ku izina rya “SUGAR DADDY” bahera ku mikoro make yabo.
Ni muri urwo rwego kuri uyu wa gatanu tariki ya 04/01/2013 uyu muryango watangije amahugurwa y’iminsi ibiri uri guha abana b’abakobwa ku gucunga imishinga ibyara inyungu baturuka mu turere twa Nyamagabe na Nyaruguru.
Abakobwa bari muri aya mahugurwa nabo batangaza ko kubaka ubushobozi bw’abana b’abakobwa baba abangavu n’inkumi ngo bishobora gufasha kugabanya ikibazo cya ba Sugar daddy babafatirana.
Aba bari batangaza ko ibigeragezo nk’ibi bijya bibageraho by’abantu babashukisha ibintu ngo babakoreshe imibonano mpuzabitsina, icyakora bongeraho ko bafite ibyo bakora bibinjiriza amafaranga atari buri wese wapfa kubisukira muri ubwo buryo.
Nyiranguge Noella, umukozi w’uyu muryango avuga ko abo bakobwa bafashwa kunonosora imishinga ijyanye n’ubucuruzi buciritse hamwe n’imyuga, bagahabwa inguzanyo y’amafaranga atuma batangira kwikorera, ibyo ngo bigatuma biyumvamo agaciro ku buryo nta muntu wabafatirana ngo abashore mu busambanyi abashukisha ibintu badadite.
Umuryango TUVUGE TWIYUBAKA uvuga ko umaze gufasha abana b’abakobwa 20 kwiyubaka mu bushobozi ngo ukaba waratangiye ubaguriza amafaranga 30,000frws yo gutangira imishinga iciriritse, ubu ngo bakaba bageze ku rwego rwo kugurizwa agera ku bihumbi ijana na mirongo itanu(150,000frws) mu gihe abandi 25 bamaze kwinjira muri iyi gahunda bo bagiye gutangirira ku nguzanyo y’ibihumbi mirongo itandatu (60,000frws).


text:
Guverineri Uwamariya yasabye Abanyarwamagana guharanira amahoro arambye
Guverineri w’Intara y’Iburasirazuba, Madame Uwamariya Odette yasabye abaturage kurangwa n’umuco wo kubaka amahoro arambye kandi Abanyarwanda bakarushaho kwigira ku mateka yaranze u Rwanda kugira ngo babone impamba ikomeye yo guharanira ko amahoro atazongera kubura.
Ibi Guverineri Uwamariya yabisabye abaturage b’akarere ka Rwamagana, ku mugoroba wo kuri uyu wa Gatanu, tariki ya 9/05/2014, ubwo yasozaga amahugurwa y’ibyumweru bitatu ku burezi bugamije amahoro yateguwe na gahunda “RPEP (Rwanda Peace Education Program” y’imiryango igera kuri ine yishyize hamwe mu rwego rwo kwimakaza amahoro arambye.
Aya mahugurwa yo kwimakaza amahoro yahabwaga abarimu, abanyeshuri n’abandi bantu bavuga rikumvikana bo mu mirenge yose igize akarere ka Rwamagana, aho bose bibutswaga ko bakwiriye gushaka amahoro kandi buri wese akagerageza kwiheraho kugira ngo amahoro asakare hose.
Guverineri Uwamariya Odette yagaragaje ko impamvu u Rwanda ruririmba amahoro arambye ari ukubera ko rwigeze kugira “amahoro make” cyangwa se “ya ntayo”, maze asaba buri wese kumva ko akwiriye kuyaharanira.
Guverineri w’Intara y’Iburasirazuba yongeye gusaba ababyeyi ko bakwiriye kuba urugero rwiza rwigisha abana babo umuco wo kubaka amahoro kuruta kubashyiramo ibitekerezo by’amacakubiri nk’ibyabaranze mu gihe cyatambutse, ahubwo bakabafasha gusesengura no guhitamo ibyiza byerekeza ku bumwe n’ubwiyunge bwuzuye mu Banyarwanda.
Twahirwa Aimable uyobora Umuryango “La Benevolencia” mu Rwanda, ari na we wari uhagarariye iyi miryango, yatanze ubutumwa bw’uko abantu badakwiriye kubaho buhumyi ahubwo ko inyigisho bahabwa baba bakwiriye kuzisesengura kandi bagaharanira icyo babona cyubaka amahoro koko naho ibindi bakabyanga.
Umutesi Aline, umwe mu banyeshuri bitabiriye aya mahugurwa yatangaje ko yamufashije kwiyubakamo ubumuntu kandi akaba ahavanye impamba ituma abasha gusesengura ibyo yumva mu rwego rwo guharanira ko u Rwanda rw’ahazaza ruzarangwamo amahoro arambye.
Uyu munyeshuri urimo gusoza amashuri yisumbuye, yavuze ko abana, nubwo baba baikiri bato, bafite uruhare rukomeye rwo kumenya gusesengura no kutemera ibintu buhumyi ahubwo bakitandukanya n’ibitekerezo bihumanye bikiranga bamwe mu babyeyi b’iki gihe.
Aya mahugurwa ku burezi bwubaka amahoro arambye yatangwaga muri gahunda ya RPEP, yateguwe n’imiryango ya Aegis Trust, Radio La Benevolencia, IRDP na Usc Schoah Foundation.
Leave a comment!


text:
Abanyarwanda barasabwa kongera imbaraga mu bikorwa by’iterambere
Minisiteri y’Ubutegetsi bw’Igihugu ifatanyije n’ibigo biyishamikiyeho birimo Ikigo cy’Igihugu Gishinzwe Imiyoborere (Rwanda Governance Board-RGB), Itorero ry’Igihugu, n’Ikigega Gishinzwe gutera inkunga ibikorwa by’iterambere mu nzego z’ibanze (Rwanda Local Development Support Fund –RLDSF) bateguye ukwezi kw’imiyoborere myiza mu Rwanda, hagamijwe gukangurira abaturage gushyira imbaraga mu bikorwa by’iterambere.
Prof Shyaka Anastase, Umuyobozi w’Ikigo cy’Igihugu gishinzwe imiyoborere (RGB) yatangarije (...)
Minisiteri y’Ubutegetsi bw’Igihugu ifatanyije n’ibigo biyishamikiyeho birimo Ikigo cy’Igihugu Gishinzwe Imiyoborere (Rwanda Governance Board-RGB), Itorero ry’Igihugu, n’Ikigega Gishinzwe gutera inkunga ibikorwa by’iterambere mu nzego z’ibanze (Rwanda Local Development Support Fund –RLDSF) bateguye ukwezi kw’imiyoborere myiza mu Rwanda, hagamijwe gukangurira abaturage gushyira imbaraga mu bikorwa by’iterambere.
Prof Shyaka Anastase, Umuyobozi w’Ikigo cy’Igihugu gishinzwe imiyoborere (RGB) yatangarije IGIHE ko ukwezi kw’imiyoborere myiza ari umwanya wihariye Leta y’u Rwanda yagennye wo gushimangira imiyoborere myiza no gukomeza gutoza abanyarwanda umuco wo kwikemurira ibibazo no kugira uruhare mu iterambere ry’Igihugu cyabo.
Agita ati “Ukwezi kw’imiyoborere myiza kwaterekerejwe mu rwego rwo kugira ngo haboneke uburyo budasanzwe bwafasha mu kwihutisha imiyoborere myiza no guha abaturage ijambo.”
Akomeza atangaza ko ibikorwa bizibandwaho muri uku kwezi ari ugukomeza gushimangira uruhare rw’abaturage n’abayobozi mu kwimakaza imiyoborere myiza banoza imitangire ya serivisi kandi barwanya akarengane; Kwimakaza indangagaciro yo kwigira bishingiye ku gukorana ubwitange; Kwishimira ibikorwa by’indashyikirwa bimaze kugerwaho muri gahunda yo kwegereza ubuyobozi n’ubushobozi abaturage no Gushimangira uruhare rw’abaturage mu kubumbatira umutekano w’igihugu.
Prof Shyaka asaba abayobozi b’inzego z’ibanze kwegera abaturage bayobora, bakabaha ijambo. Agira ati “Basabwa no kubatega amatwi bakabumva kandi gahunda y’imiyoborere myiza igamije iterambere bakayigira iyabo.” Akomeza asaba n’abayoborwa kugira uruhare mu bikorwa by’iterambere kandi bakitabira bakanashyira imbaraga muri gahunda zibyara ubukire.
Agira ati “Turifuza ko uku kwezi kwadusigira impamba ifatika mu kwikemurira ibibazo. Uturere twibuke aho dufite amahirwe mu kongera ubukungu hashyirwe imbaraga habyazwe umusaruro.”
Ku buryo bw’umwihariko, muri uku kwezi hazatangizwa gahunda y’urugerero (National Service) no kwizihiza isabukuru y’imyaka 10 y’ibyagezweho muri gahunda yo kwegereza abaturage ubuyobozi “Decentralization”, bigaragara ko yatanze umusaruro ushimishije.
Uretse gusura abaturage, kubaganiriza no kubakemurira ibibazo byananiranye (Governance Clinics) hateganyijwe n’amarushanwa y’imiyoborere myiza arimo umupira w’amaguru, imbyino, indirimbo n’imivugo.
Muri uyu mwaka, ukwezi kw’imiyoborere myiza kurizihizwa ku nshuro ya kabiri, nyuma yo gutangizwa mu mpera z’umwaka wa 2011. Uku kwezi kwatangijwe ku mugaragaro mu gihugu hose ku wa 22 Mutarama 2013 gusozwe n’Inama yo ku rwego rw’Igihugu izaba ku wa 15 Werurwe 2013.
Location: Ndamage Building 4th floor
P.O Box: 3477 Kigali- Rwanda
Phones:
+250 788 74 29 08, +250 788 49 69 15, +250 725 94 66 08
Email:
[email protected], [email protected]


text:
Umuhuzabikorwa w’ikigo cy’urubyiruko cya Kayonza (Kayonza Youth Friendly Center), Mwiseneza Jean Claude, avuga ko abakozi b’icyo kigo bagiye kujya basanga urubyiruko aho ruri mu midugudu kugira ngo ababishaka bipimishe SIDA ku bushake.
Ibyo ngo biri muri gahunda yo kwegereza urubyiruko serivisi zitangirwa muri icyo kigo kugira ngo zigere no ku rubyiruko rwa kure hashoboka nk’uko Mwiseneza abivuga.
Ikigo cy’urubyiruko cy’i Kayonza cyashyizweho kugira ngo gihugugure urubyiruko ku bintu bitandukanye birimo kwigishwa kuri gahunda yo kuboneza urubyaro, kwirinda SIDA, kwihangira imirimo ndetse kinafashe urwo rubyiruko kubona uburyo bwo kwidagadura mu mikino inyuranye.
Gusa hari bamwe mu rubyiruko batazi ko icyo kigo gihari, hakaba n’abakizi ariko batakigana kubera ko bibasaba gukora ingendo ndende kugira ngo bakigereho. Umuhuzabikorwa w’icyo kigo avuga ko ibyo byatumye hatekerezwa uburyo bwo korohereza urubyiruko rwo mu mirenge ya kure kugira ngo rubone serivisi z’icyo kigo, n’abatakizi bamenye ko kiriho kandi gikora.
Ibyo ngo bizakorwa hatangwa amakuru kuri icyo kigo mu mirenge yose y’akarere ka Kayonza binyuze mu buyobozi bw’ibanze, bikazanajyana no kumanura serivisi zimwe mu zitangirwa muri icyo kigo kugera ku rwego rw’umudugudu, kugira ngo zigere ku rubyiruko rwinshi rushoboka.
Ikigo cy’urubyiruko cya Kayonza cyatangiye gukora mu kwezi kwa munani k’umwaka wa 2012, ariko umubare w’urubyiruko rukigana uracyari muto ugereranyije n’inyigisho gitanga kandi zigatangirwa ubuntu.
Urubyiruko rwo mu murenge wa Mukarange cyubatsemo ni rwo rukunze kwitabira izo nyigisho kuko bitarusaba gukora ingendo ndende kimwe n’urwo mu mirenge y’icyaro, rimwe na rimwe hakiyongeraho n’urwo mu mirenge ihana imbibe n’uwa Mukarange.


text:
Bwambere abana b’ingagi bashoboye gutegura umutego w’abahigi
Umwana w’ingagi witwa Rwema n’undi witwa Dukore bateguye umutego bari batezwe muri Pariki y’Ibirunga mu ntangiriro z’iki Cyumweru.
Nk’uko tubikesha National Geographic, nyuma yuko hari hashize iminsi umutego w’abahigi wishe umwana w’ingagi wabanaga n’abo babiri, kuwa Kabiri izo ngagi zagendeye hamwe gushaka no gutegura imitego mu ishyamba zisanzwe zibamo .
“Ibi rwose ni ubwa mbere bibayeho kubona ingagi z’abana zikora ibintu nk’ibi, sinzi niba hari ahandi ku Isi byabaye kubona ingagi z’abana (...)
Umwana w’ingagi witwa Rwema n’undi witwa Dukore bateguye umutego bari batezwe muri Pariki y’Ibirunga mu ntangiriro z’iki Cyumweru.
Nk’uko tubikesha National Geographic, nyuma yuko hari hashize iminsi umutego w’abahigi wishe umwana w’ingagi wabanaga n’abo babiri, kuwa Kabiri izo ngagi zagendeye hamwe gushaka no gutegura imitego mu ishyamba zisanzwe zibamo .
“Ibi rwose ni ubwa mbere bibayeho kubona ingagi z’abana zikora ibintu nk’ibi, sinzi niba hari ahandi ku Isi byabaye kubona ingagi z’abana zitegura imitego. Nitwe dufite ingagi nyinshi z’ishyamba buriya nari butangare cyane iyo haza kuba hari undi muntu wabonye ibintu nk’ibi’’. Ibi ni ibivugwa na Vecellio ushinzwe guhuza gahunda ku birebana n’ingagi muri Pariki y’Ibirunga.
Ku wa Kabiri umukozi ukurikirana inyamazwa witwa Ndayambaje John yarabutswe umutego uri hafi y’ingagi mu muryango wa ‘Kuryama’ ashaka kuwegera ngo awutegure, ariko ingagi yari hafi aho yitwa Vubu irasakuza cyane, bituma Ndayambaje atahegera.
Akokanya abana babiri b’ingagi aribo Rwema (y’ingabo), na Dukore (y’ingore) zose zifite imyaka ine, zirukanka zisatira umutego.
Nk’uko Ndayambaje n’abandi bakerarugendo bari kumwe babibonaga, Rwema yasimbukiye ku ishami ry’igiti rihinnye rikoze umutego (nk’uko babigenza batega), irarivuna, mu gihe Dukore yo yegereye akantu kameze nk’akaziga inyamaswa ifatwamo iyo umutego ushibutse, maze irahategura.
Urebye umuvuduko ibyo byose byabayemo, byatumye Vecellio akeka ko atari ubwa mbere abana b’ingagi bategura imitego. Agira ati: “Zari ziyizeye cyane , zabonye ikigomba gukorwa , ziragikora, ubundi zirigendera’’.
Ingagi zo mu bwoko bwitwa ‘’Kuryama’’ zakunze gufatwa mu mitego nk’iyo, niyo mpamvu abo bana babiri b’ingagi babimenye ko hari imitego bashobora gufatwamo, akaba ariyo mpamvu bagiye bakayitegura.
Abahigi bahiga inyamaswa bashaka inyama zo kurya, bashyize ibihumbi by’imitego muri Pariki y’Ibirunga, aho ingagi z’ishyamba ziba. Iyo mitego iba igamije gufata impongo n’izindi nyamaswa, ariko rimwe na rimwe igafata ingagi.
Ingagi zikuze ziba zifite ubushobozi bwo kwikura mu mutego, ariko akenshi izikiri nto nti zibishobora.
Mu cyumweru gishize umwana w’ingagi witwa Ngwino yari yafashwe mu mutego, yaje kubonwa nyuma n’abakozi b’ikigo cya Karisoke gikururikirana ingagi, bayibonye yishwe n’ibikomere yatewe no gufatwa mu mutego. Urutugu rwayo rwari rwangiritse cyane igihe yageragezaga kwivana mu mutego, ndetse umugozi w’umutego wari winjiye cyane mu kuguru kwayo.
Nk’uko bivugwa n’umukozi ushinzwe guhuza gahunda ku birebana n’ingagi witwa Vicellio, abahigi basa nk’aho nta nyungu baba bafite ku ngagi. Ndetse n’inyamaswa nto zakagombye kuborohera kuzitwara kugurishwa barazihorera.
Abakozi b’ikigo cya Karisoke bakunze kugenda mu ishyamba bareba imitego kugirango bayitegure, mu rwego rwo kurinda ingagi ibyago byo gufatwa, dore ko Ikigega Mpuzamahanga kita ku bidukikije (IUCN) kivuga ko ingagi ziri kugabanuka ku Isi.
Location: Ndamage Building 4th floor
P.O Box: 3477 Kigali- Rwanda
Phones:
+250 788 74 29 08, +250 788 49 69 15, +250 725 94 66 08
Email:
[email protected], [email protected]


text:
Guverineri w’intara y’amajyaruguru atangaza ko muri iyo ntara hagiye kujya ho gahunda yo kugenzura niba koko ababyeyi baganiriza abana babo kugira ngo babagire inama, banamenye ibibazo bafite bityo bakurane umuco uboneye.
Tariki ya 08/01/2013 ubwo Imbuto Foundation yakoreshaga ibiganiro bihuje abana n’ababyeyi bo mu karere ka Burera, mu kubashishikariza kwimakaza umuco w’ibiganiro mu miryango, Bosenibamwe Aimé, yavuze ko ababyeyi n’urubyiruko babyakiriye neza. Ngo isigaye ni ukugenzura niba ibyo bigiye muri ibyo biganiro bazabishyira mu bikorwa.
Yagize ati “…bizasaba ko hashyirwa ho n’uburyo bwo gusuzuma niba koko dutera intambwe, duhereye muri iyi gahunda yo gukangurira ababyeyi kuganira n’abana babo mu miryango.”
“Abayobozi b’inzego z’ibanze: guhera ku mudugudu, ku kagari, bakore imihigo yo gukurikirana ko ababyeyi baganira n’abana babo mu miryango ku bijyanye n’ubuzima bw’imyororokere”.
Akomeza avuga ko ababyeyi bakwiye gutinyuka bakaganira n’abana babo kuko kuva na kera uwo muco wahoze. Kuri ubu impamvu ugenda ugabanuka ni ukubera iterambere. Abayobozi icyo bashinzwe ni ugukomeza gusigasira uwo muco nk’uko Bosenibamwe abihamya.
Guverineri w’intara y’amajyaruguru avuga ko u Rwanda rushyize imbere iterambere rikataje. U Rwanda ruzagera kuri iryo terambere ari uko rufite abanyarwanda bafite ubuzima bwiza.
Ni ngombwa ko urubyiruko ruganirizwa kugira ngo rwirinde SIDA rwifata bitarushobokera rugakoresha agakingirizo nk’uko Guverineri Bosenibamwe akomeza abisobanura.
Imbuto Foundation ifite gahunda yo gushishikariza urubyiruko kwirinda SIDA binyuze muri kamanye yo gushishikariza ababyeyi kuganiriza abana babo kuko umwana akurana uburere umubyeyi yamuhaye.
Ikindi ni uko Imbuto Foundation ifatanya na Association des Jeunes Scolarises Contre le SIDA, ikorera mu karere ka Musanze, mu kurwanya icyorezo cya SIDA mu rubyiruko mu ntara y’amajyaruguru.